hotchpotch/miracl-hf-unified huggingface dataset:
దేవినేని ప్రసాద్
దేవినేని ప్రసాద్ ఒక ప్రముఖ సినీ నిర్మాత. ఆర్కా మీడియా వర్క్స్ సహ వ్యవస్థాపకుల్లో ఒకరు. పల్లకిలో పెళ్ళికూతురు, పంజా, మర్యాద రామన్న, "వన్స్ అపాన్ ఎ వారియర్", వేదం, లాంటి సినిమాలకు సహనిర్మాతగా వ్యవహరించాడు.
2010 లో ఆయన నిర్మించిన మర్యాద రామన్న సినిమా నంది ఉత్తమ చిత్రం పురస్కారం అందుకుంది. 2015 లో శోభు యార్లగడ్డతో కలిసి నిర్మించిన బాహుబలి చిత్రం భారతదేశంలో అత్యధిక వసూళ్ళు సాధించిన చిత్రంగా నిలిచింది.నవంబరు 11, 2016 న ఆదాయపు పన్ను శాఖ బాహుబలి నిర్మాతలైన శోభు యార్లగడ్డ, దేవినేని ప్రసాద్, మరియు వారి సంస్థ యైన ఆర్కా మీడియా వర్క్స్ కార్యాలయాలపై సోదాలు నిర్వహించింది.
శోభు యార్లగడ్డ
శోభు యార్లగడ్డ (జననం: మార్చి 19, 1971) ఒక భారతీయ అమెరికన్ సినీ నిర్మాత. ప్రముఖ దర్శకుడు కె. రాఘవేంద్రరావు అల్లుడు. ఆర్కా మీడియా వర్క్స్ అనే సినీ నిర్మాణ సంస్థ సహ వ్యవస్థాపకుడు మరియు ముఖ్య కార్యనిర్వహణాధికారి (సీ.ఈ.వో). సహనిర్మాత దేవినేని ప్రసాద్ తో కలిసి ఈ సంస్థ ద్వారా , వేదం, మర్యాద రామన్న లాంటి విజయవంతమైన చిత్రాలు నిర్మించాడు. ఈ సంస్థకు ఒక జాతీయ పురస్కారం, రెండు రాష్ట్ర ప్రభుత్వ నంది పురస్కారాలు, రెండు ఫిలిం ఫేర్ పురస్కారాలు లభించాయి.
శోభు కృష్ణా జిల్లా, గుడివాడ లో 1971, మార్చి 19 న జన్మించాడు. 1992 లో ఆంధ్రా విశ్వవిద్యాలయం నుండి సివిల్ ఇంజనీరింగ్ లో పట్టభద్రుడయ్యాడు. 1995 లో అమెరికాలో టెక్సాస్ విశ్వవిద్యాలయంలో అగ్రికల్చరల్ ఇంజనీరింగ్ లో మాస్టర్స్ డిగ్రీ పుచ్చుకున్నాడు. ఒకటిన్నర సంవత్సరం పాటు "గ్రేటర్ లాస్ ఏంజిలెస్ ఏరియా ఫర్ కాలిఫోర్నియా ఎయిర్ రిసోర్సెస్ బోర్డు" సంస్థలో ఎయిర్ రిసోర్స్ ఇంజనీరుగా పనిచేశాడు. ప్రముఖ దర్శకుడైన కె. రాఘవేంద్రరావు కుమార్తెను వివాహం చేసుకున్నాడు. 2001 లో ఆర్కా మీడియా వర్క్స్ అనే సంస్థను స్థాపించాడు.
2001 లో ఆర్కా మీడియా వర్క్స్ పేరుతో తెలుగు, తమిళ, కన్నడ, ఒడియా, బంగ్లా, మరాఠీ భాషలో టీవీ కార్యక్రమాలు రూపొందించే సంస్థను స్థాపించాడు. మార్నింగ్ రాగ, అనగనగా ఓ ధీరుడు సినిమాలకు లైన్ ప్రొడ్యూసరుగా, బాబీ, పాండురంగడు సినిమాలకు ఎక్జిక్యూటివ్ నిర్మాతగా వ్యవహరించాడు.
నవంబరు 11, 2016 న ఆదాయపు పన్ను శాఖ బాహుబలి నిర్మాతలైన శోభు యార్లగడ్డ, దేవినేని ప్రసాద్, మరియు వారి సంస్థ యైన ఆర్కా మీడియా వర్క్స్ కార్యాలయాలపై సోదాలు నిర్వహించింది.
తనీష్
తనీష్ ఒక తెలుగు సినీ నటుడు. బాలనటుడిగా కెరీర్ ప్రారంభించి ప్రస్తుతం హీరోగా నటిస్తున్నాడు. నచ్చావులే హీరోగా అతని మొదటి సినిమా. బాల నటుడిగా దేవుళ్ళు, మన్మథుడు లాంటి సినిమాల్లో నటించాడు.
తనీష్ తండ్రి అల్లాడి యేసువర్ధన్ బాబు సైన్యంలో సుబేదారుగా పనిచేసి పదవీ విరమణ చేశాడు. తల్లి సరస్వతి. వీరికి తనీష్, వంశీకృష్ణ, కాశీ విశ్వనాథ్ అనే ముగ్గురు కొడుకులున్నారు. తనీష్ చిన్నప్పటి నుంచి డ్యాన్సు మీద ఆసక్తి చూపేవాడు. తండ్రి పనిచేసే సంస్థలో ఏదైనా కార్యక్రమాలు జరిగినప్పుడల్లా వాటిలో పాల్గొనేవాడు. బాల నటుడిగా రోజుకి మూడు షిఫ్టులు పనిచేసేవాడు. తనీష్ కెరీర్ కోసం తండ్రి స్వచ్ఛంద పదవీవిరమణ చేశాడు.
మే 19, 2016 న యేసువర్ధన్ బాబు తన ఫ్లాట్ నుండి కింద పడి మరణించాడు. కొంతమంది ఆయన ఆర్థిక సమస్యలతో ఆత్మహత్య చేసుకొని ఉండవచ్చని భావించగా, ఆయన కుటుంబం మాత్రం తమకు ఆర్థిక సమస్యలేమీ లేవనీ, తాగిన మత్తులో పొరపాటున కాలి జారి కిందపడి మరణించి ఉండవచ్చునని తెలియజేశారు.
కోట్ల హనుమంతరావు
కోట్ల హనుమంతరావు ప్రముఖ రంగస్థల, టీవీ, రేడియో నటులు, రచయిత, దర్శకులు, సినిమా నటులు మరియు రంగస్థల అధ్యాపకులు.
1972, సెప్టెంబర్ 1 న కోట్ల నారాయణ, సత్యవతి దంపతులకు మహబూబ్ నగర్ జిల్లా మక్తల్ లో జన్మించారు.
7వ తరగతి వరకు లంకలో చదివిన హనుమంతరావు, హైదరాబాద్ నారాయణగూడలోని కేశవ్ మెమోరియల్ పాఠశాలలో ఉన్నత విద్యను అభ్యసించారు. మలక్‌పేట్లోని బసవతారకం నవభారత్ కళాశాలలో ఇంటర్ పూర్తిచేసి, అనంతరం తెలుగు విశ్వవిద్యాలయంలో డిగ్రీ (1993-1996), ఎం.ఏ. (1996-1998), పిహెచ్.డి (చిందు యక్షగానం - ప్రదర్శన పద్ధతులు - సౌందర్య దర్శనం, 2009) పూర్తిచేశారు.
1998 నుండి తెలుగు విశ్వవిద్యాలయ రంగస్థల కళలశాఖలో బోధించడం ప్రారంభించారు. 2006లో అసిస్టెంట్ ప్రొఫెసర్ గా ఉద్యోగం వచ్చింది. ఉస్మానియా విశ్వవిద్యాలయంలోని రంగస్థల కళలశాఖ విద్యార్థులకు మరియు ఆంధ్ర మహిళా సభ విద్యార్థులకు యాంకరింగ్ లో శిక్షణలు ఇస్తున్నారు.వంటి 50కి పైగా నాటికనాటకాల్లో నటించారు.వంటి చిత్రాలలో నటించారు.
అశోక
'అశోక' పేరుతో ఉన్న పేజీల జాబితా ఇది.
గిరిధర్
గిరిధర్ (అసలు పేరు వజ్జా వెంకట గిరిధర్) ఒక తెలుగు సినీ నటుడు. గిరిధర్ మొదటి సినిమా 1996లో వెంకటేష్ హీరోగా వచ్చిన ప్రేమంటే ఇదేరా సినిమా. త్రివిక్రం శ్రీనివాస్, హరీష్ శంకర్, శ్రీను వైట్ల, గోపీ మోహన్ లాంటి దర్శకులతో కలిసి పనిచేశాడు.
గిరిధర్ పశ్చిమ గోదావరి జిల్లా, నరసాపురం లో శ్రీనివాసరావు, విజయలక్ష్మి దంపతులకు జన్మించాడు. హైదరాబాదులోని ఎ. వి. కాలేజీలో డిగ్రీ చదువుకున్నాడు. అతని భార్య పేరు అచ్యుతవల్లి. వీరికి వైష్ణవి, ఐశ్వర్య అనే ఇద్దరు కూతుర్లున్నారు.
సినిమాల్లో అవకాశాల కోసమని 1991 లో మద్రాసు వెళ్ళాడు. నిర్మాత, నటుడు అశోక్ కుమార్ సలహాలు అడిగి తెలుసుకున్నాడు. కానీ అవకాశాలు ఇప్పిస్తానని ఒక వ్యక్తి మోసం చేయడంతో హైదరాబాదుకు వచ్చి ఎ. వి. కళాశాలలో డిగ్రీ పూర్తి చేశాడు. 1996 నుంచి మళ్ళీ అవకాశాల కోసం ప్రయత్నించాడు. త్రివిక్రం శ్రీనివాస్తో మొదటి నుంచి పరిచయం ఉండటం వల్ల ఆయన దర్శకత్వం వహించిన దాదాపు అన్ని సినిమాల్లో గిరిధర్ కు ఓ పాత్ర ఉంటుంది. అలాగే దర్శకుడు హరీష్ శంకర్ సినిమాల్లో కూడా చెప్పుకోదగ్గ పాత్రల్లో నటిస్తుంటాడు.
హరీష్ శంకర్
హరీష్ శంకర్ ప్రముఖ తెలుగు సినీ దర్శకుడు. మిరపకాయ్, గబ్బర్ సింగ్ అతను దర్శకత్వం వహించిన కొన్ని సినిమాలు.
హరీష్ శంకర్ కరీంనగర్ జిల్లా, ధర్మపురిలో ఒక బ్రాహ్మణ కుటుంబంలో జన్మించాడు. అతని బాల్యమంతా హైదరాబాదులో ని BHEL లో గడిచింది. కిండర్ గార్టెన్ నుంచి ఎంబీయే దాకా అక్కడే చదివాడు. తండ్రి అక్కడ తెలుగు ఉపాధ్యాయుడుగా పనిచేసేవాడు. తండ్రి ప్రోత్సాహం వల్ల సాహిత్యంతో పరిచయం ఏర్పడింది. చిన్నప్పటి నుంచి పుస్తకాలు బాగా చదివేవాడు. తండ్రి సినిమా అభిమాని కావడంతో అతన్ని అప్పుడప్పుడూ రామారావు, అమితాబ్ బచ్చన్ సినిమాలకు వెంట తీసుకెళుతుండేవాడు.
భెల్ లో ఆరు పాఠశాలలుంటే అందులో ఉన్న ఒకే తెలుగు మాధ్యమ పాఠశాలలో చదివాడు. అక్కడ జరిగే సాంస్కృతిక కార్యక్రమాల్లో, పోటీల్లో పాల్గొనేవాడు. ఇంటర్మీడియట్ కి వచ్చేసరికి అక్కడ ఉన్న "సీతా నిలయం", "లలిత కళా మందిరం" అనే రెండు నాటక కంపెనీల్లో చేరి బాల నటుడిగా, సహాయ నటుడిగా, కథానాయకుడుగా నటించాడు. ఆ కంపెనీల తరపునే ఆంధ్రప్రదేశ్ రాష్ట్రమంతటా పర్యటించాడు. అన్ని ప్రాంతాల యాసలను ఆకళింపు చేసుకున్నాడు.
నాటక సమాజంలో ఉన్న కొంతమంది శ్రేయోభిలాషుల సలహా మేరకు నేషనల్ స్కూల్ ఆఫ్ డ్రామా లో చేరాలనుకున్నాడు. దానికి కావలసిన ప్రాథమిక పరీక్షల్లో కూడా ఉత్తీర్ణుడయ్యాడు. తరువాత గిరీష్ కర్నాడ్, చారు హాసన్ లాంటి ప్రముఖులు ఇతన్ని ఇంటర్వ్యూ చేశారు. ఇతని శైలి సినిమాలకు బాగా సరిపోతుందని అందులో ప్రవేశించమని సలహా ఇచ్చారు.
సినిమా రంగంలోకి ప్రవేశించడానికి నిర్ణయించి మొదటగా నిన్నే ఇష్టపడ్డాను సినిమాకి రచనా విభాగంలోను, సహాయ దర్శకుడిగానూ పనిచేశాడు. తరువాత రచయిత కోన వెంకట్ సహకారంతో రవితేజ నటించిన వీడే సినిమాకు సహాయకుడుగా పనిచేశాడు. తరువాత ఆటోగ్రాఫ్ సినిమాకు కూడా సహాయదర్శకుడిగా పనిచేశాడు. తరువాత రాం గోపాల్ వర్మ అతనికి రవితేజ హీరోగా షాక్ సినిమాకు దర్శకత్వం వహించమని అవకాశం ఇచ్చాడు. కానీ ఆ సినిమా పెద్దగా విజయం సాధించలేదు. తరువాత నిర్మాత ఎం. ఎస్. రాజు అతనికి అవకాశం ఇచ్చాడు కానీ కొన్ని అభిప్రాయ బేధాల వల్ల అందులోంచి బయటకు వచ్చేశాడు. తరువాత పూరీ జగన్నాథ్ తో కలిసి చిరుత, బుజ్జిగాడు సినిమాలకు రచనా సహకారం అందించాడు. తరువాత మళ్ళీ రవితేజ హీరోగా మిరపకాయ్ సినిమాకు దర్శకత్వం వహించాడు. అది మంచి విజయం సాధించింది.
కళ్యాణ రాముడు (2003 సినిమా)
కళ్యాణ రాముడు 2003 లో జి. రాంప్రసాద్ దర్శకత్వంలో విడుదలైన తెలుగు సినిమా. ఇందులో వేణు, నిఖిత ప్రధాన పాత్రలు పోషించారు. సుమన్, నాజర్, ప్రభు దేవా, రాజా రవీంద్ర ఇతర ముఖ్య పాత్రల్లో నటించారు. మణిశర్మ సంగీతం అందించాడు.
రాము (వేణు) పెళ్ళిళ్ళకు అన్ని ఏర్పాట్లు చేసే ఒక "వెడ్డింగ్ ప్లానర్". కళ్యాణ మండపం నిర్మించడం దగ్గర్నుంచి మండపాన్ని అలంకరించడం, సంగీత విభావరులు ఏర్పాటు చేయడం, వంటలు వండటం లాంటి అన్ని పనులూ చూస్తుంటాడు. అలా అతను ఏర్పాట్లు చేస్తున్న ఓ పెళ్ళిలో పెళ్ళికొడుకు తన కిష్టమైన అమ్మాయిని పెళ్ళి చేసుకోవడానికి పారిపోతాడు. పెళ్ళి కూతురు మాటలు రాని అమ్మాయి. దాంతో వాళ్ళ బంధువుల్లో కూడా ఆమెను పెళ్ళి చేసుకోవడానికి ఎవరూ ముందుకురారు. అప్పుడు రాము ముందుకు వచ్చి డాక్టరైన తన అన్నను (రాజా రవీంద్ర) ఆ అమ్మాయిని పెళ్ళి చేసుకునేలా ఒప్పిస్తాడు. అదే సమయంలో పెళ్ళి కూతురు చెల్లెలు కళ్యాణి (నిఖిత) తో ప్రేమలో పడతాడు. ఆమె కూడా అతన్ని ప్రేమిస్తుంది కానీ అతన్ని ఆటపట్టించడం కోసం తన బావయైన రాజేష్ (ప్రభుదేవా) ను ప్రేమిస్తున్నట్లు చెబుతుంది. ఆమెను మనస్ఫూరిగా ప్రేమించిన రాము రాజేష్ ను ఏదో విధంగా దూరం చేయాలని రకరకాలుగా ప్రయత్నించి భంగపడుతుంటాడు. వాళ్ళిద్దది ప్రేమను గురించి తెలుసుకున్న రాజేష్ అసలు విషయం చెప్పడంతో రాము ఊపిరి పీల్చుకుంటాడు.
అందరూ కలిసి రాము కల్యాణి పెళ్ళిని గురించి మాట్లాడుకుంటూ ఉంటారు. అంతా బాగుందనుకుంటున్న తరుణంలో కల్యాణి అక్క అకస్మాత్తుగా మరణిస్తుంది. ఒక జ్యోతిష్కుడు రాము కుటుంబానికి ఓ శాపం ఉందనీ, అందువల్ల ఆ ఇంట్లోకి కోడలుగా వెళ్ళిన వాళ్ళు చిన్న వయసులోనే చనిపోతున్నారని చెబుతాడు. దాంతో కల్యాణి తండ్రి తన కూతుర్ని రాముకిచ్చి పెళ్ళి చేయడానికి అంగీకరించడు. చివరికి రాము ఆయన్ను ఒప్పించి కల్యాణి ఎలా పెళ్ళి చేసుకున్నాడన్నది మిగతా కథ.మణిశర్మ ఈ చిత్రానికి సంగీతాన్నందించగా సిరివెన్నెల సీతారామ శాస్త్రి, చంద్రబోస్, సాయి శ్రీహర్ష, విజయ్ కుమార్ సాహిత్యాన్నందించారు. కె. జె. యేసుదాసు, శంకర్ మహదేవన్, మనో, ఉదిత్ నారాయణ్, కల్పన తదితరులు గానం చేశారు.
నందివాడ రత్నశ్రీ
నందివాడ రత్నశ్రీ అంతరిక్ష విజ్ఞాన రంగంలో పరిశోధకురాలు, నెహ్రూ ప్లానిటోరియం (ఢిల్లీ) డైరక్టరు.
ఆమె 1963 లో ఆంధ్రప్రదేశ్ రాష్ట్రంలోని విశాఖపట్నం పట్టణంలో జన్మించారు. తండ్రి నందివాడ భీమారావు అకౌంట్ జనరల్ గా పనిచేసేవారు. తల్లి శ్యామల. తండ్రి ఉద్యోగరీత్యా తరచు బదిలీలు కావడంతో ఈమె ప్రాథమిక విద్య ఆంధ్రప్రదేశ్, ఒడిషా, ఉత్తరప్రదేశ్ రాష్ట్రాలలో జరిగింది. హైదరాబాద్ తరలి వచ్చినపుడు కోఠి మహిళా కళాశాలలో డిగ్రీ చేసారు. ఈమె సెంట్రల్ విశ్వవిద్యాలయంలో ఎం.ఎస్సీ చదివారు. అనంతరం ముంబై విశ్వవిద్యాలయం నుండి పి.హెచ్.డి చేసారు.
బాల్యం నుండి వారి అన్నయ్య ఎప్పుడు మాట్లాడినా ఆకాశం, నక్షత్రాలు, గ్రహాలు గూర్చి అనేక వివరాలు, విశేషాలు పూసగుచ్చినట్లు చెప్పడాంతో రత్నశ్రీకి అంతరిక్ష విజ్ఞానం, భౌతిక శాస్త్రంపై ఆసక్తి పెరిగింది. కాలక్రమంలో వీటికి సంబంధించిన పుస్తకాలను చదివేవారు. తీరిక వేళల్లో గ్రంథాలయం నుండి పుస్తకాలను తెచ్చుకును చదివేవారు.
హైదరాబాదులో ఆమె బి.ఎస్.సి చదివేటప్పుడు అక్కడి భౌతికశాస్త్ర ఆచార్యుల వల్ల ఆమెకు అంతరిక్ష శాస్త్రంపై పట్టు పెరిగింది. ఈ రంగంలోని పరిశోధనలు చేయాలన్న పట్టుదల కూడా ఏర్పడడంతో ఎం.ఎస్.సిలో కూడా భౌతికశాస్త్ర అంశాన్ని ఎంచుకున్నారు. ఆమెకు హైదరాబాదులోని పలు సంస్థల్లో అవకాశాలు అందువచ్చినప్పటికీ, మరింత మెరుగైన సదుపాయాలు ఉన్న ముంబై లోని "టాటా ఇనిస్టిట్యూట్ ఆఫ్ ఫండమెంటల్ రీసెర్చ్" నే ఎంచుకున్నారు.
1986లో అరవై సంవత్సరాలకు ఒకసారి దర్శనమిచ్చే హేలీ తోకచుక్కను చూడగలగడం, ఎం.ఎస్.సి విద్యార్థిగా ఉన్న సమయంలో స్టడీ టూర్ లో భాగంగా హైదరాబాద్ సమీపంలో రంగాపురంలోని నిజామియా అబ్జర్వేటరీని సందర్శించడం వంటి అవకాశాలు కూడా ఆమెలోని ఆక్షాంక్షను ద్విగుణీకృతం చేసాయి. ఆమెకు ఆమె తల్లిదండ్రులు ప్రోత్సహించారు.
పి.హెచ్.డి చేసిన అనంతరం ఆమెకు బెంగళూరులో ఉద్యోగ అవకాశం లభించింది. ఆ సమయంలో ఆమె భర్త ప్యాట్రిక్ దాస్ గుప్తా ఢిల్లీ విశ్వవిద్యాలయంలో పనిచేస్తుండేవాడు. అందువల్ల ఆమె చేస్తున్న ఉద్యోగానికి రాజీనామా చేసి ఢిల్లీ చేరుకున్నారు. మొదట్లో ఆమె ఎడ్యుకేటర్ గా చిన్నపాటి ఉద్యోగం చేసింది. అనతికాలంలోనే అంతకు పూర్వం డైరక్టరు పదవీ విరమణ చేయడంటో, ఈమె ప్రతిభా శక్తీ గుర్తించిన ప్లానిటోరియం కమిటీ సభ్యులు ఈమెను డైరక్టరుగా నియమించారు.
ప్లానిటోరియం డైరక్టరుగా ఆమె ప్లానిటోరియం కార్యక్రమాలను ఎంతగానో అభివృద్ధి చేయడానికి అవిరళ కృషిచేసారు. ఆమె ప్లానిటోరియం ప్రదర్శనలో వినూత్న మార్పులను కూడా ప్రవేశపెట్టడం వలన సందర్శకులు అధిక సంఖ్యలో సందర్శించేవారు.
పుల్లంశెట్టి సోనీ
పుల్లంశెట్టి సోనీ ఆరోగ్య సంరక్షణ రంగంలో పరిశోధకురాలు. ఊపిరితిత్తులో, హైపర్ టన్షన్ ఏర్పడటం వంటి ప్రాణాంతక వ్యాధులకు దారితీసే "అణువ్యవస్థ పనితీరు" ను కనుగొని, దానిని సవివరంగా తెలియజేయడానికి పరిశోధన చేస్తున్న పరిశోధకురాలు. 
ఆమె హైదరాబాదులో విద్యాభ్యాసం చేసారు. విధార్థి దశలో ఉన్నప్పటి నుంచీ ఆమెకు సైన్స్ మరియు ఈవశాస్త్రం పై ఆమెకు అభిరుచి ఎక్కువ. కొత్తగా ప్రవేశించి త్వరితగతిన ఎదుగుతున్న బయోటెక్నాలజీ రంగంవైపు ఆకర్షితులయ్యారు. ఉస్మానియా విశ్వవిద్యాలయంలో మైక్రో బయాలజిలో డిగ్రీ చేసారు. జంతుశాస్త్రంలో, రసాయన శాస్త్రంలో స్వర్ణపతకాలను సాధించారు. బయోటెక్నాలజీ పై ఆసక్తి, అభిరుచి పెంచుకొని ఛత్తీస్‌ఘఢ్ రాష్ట్రంలోని గురుఘాసీదాస్ విశ్వవిద్యాలయంలో బయోటెక్నాలజీ లో పి.జి. చేసారు. అక్కడ మరో స్వర్ణం అందుకున్నారు.
తిరిగి హైదరాబాదు చేరుకొని, శాంతా బయోటెక్ సంస్థలో చేరి, ఆరోగ్య సంరక్షణకు సంబంధించిన కొన్ని ప్రాజెక్టులలో పరిశోధకురాలిగా పనిచేసారు. ఫార్మాస్యుటికల్ రంగంలో ఖ్యాతి గడించిన శాంత బయోటెక్ లో చేరిన ఆమెకు ఆరోగ్య సంరక్షణకు సంబంధించిన అమ్శాఅలమీద ప్రాథమిక పరిజ్ఞానం ఏర్పడింది. సమగ్ర అవగాహన కలిగింది. పోస్టు గ్రాడ్యుయేట్ విద్యార్థినిగా సిలబస్ ల సరిహద్దులకు పరిమితం కాకుండా, శాస్త్రీయ పరిజ్ఞానాన్ని పెంచుకోవడాఅనికి, ఆ రంగంలో అంతర్జాతీయ ప్రమానాలను అందుకునే దిశగా పురోగమించడాఅనికి కృషి పరిశోధకురాలిగా మారిన తరువాత ఎంతగానో ఉపయోగపడింది.
ఆమె బయోటెక్ లో పరిశోధనారంగంలో కృషి చేస్తున్నప్పుడే జర్మనీలో పరిశోధన చేసే అవకాశం ఈమెను వెతుక్కుంటూ వచ్చింది. యూనివర్శిటీ ఆఫ్ గిసెన్‌లంగ్ సెంటర్ లో పరిశోధనలు చేసారు. ఊపిరితిత్తుల వ్యాధుల కారకాల మిద చేసిన పరిశోధనలు ఇంకా జరుగుతున్నాయి. జర్మనీలోని గిసెన్ నగరంలోని జుస్టుస్-సిబిగ్ విశ్వవిద్యాలయంలో పి.హెచ్.డి కూడా చేసారు. 
ఆమెకు జర్మనీలోని "రెన్ బామార్ట్ ఫౌండేషన్" పరిశోధక అవార్డును 2005 లో లభించింది. ఈ పురస్కారం పొందిన తొలి యువ విదేశీ పరిశోధకురాలు అమె కావడం విశేషం.
కుందూరు సత్యనారాయణ రెడ్డి
కుందూరు సత్యనారాయణ రెడ్డి(K.S.Narayana Reddy) న్యాయ సంబంధ వైద్య శాస్త్రవేత్త. ఆయన మహబూబ్‌నగర్ లోని ఎస్.వి.ఎస్ మెడికల్ కళాశాలలో ఫోర్సెనిక్ విభాగంలో గౌరవ ప్రొఫెసర్ గా ఉన్నారు. ఆయన ఉస్మానియా మెడికల్ కళాశాలలో ప్రిన్సిపాల్ గా పనిచేసి పదవీవిరమణ చేసారు.
ఆయన తెలంగాణ రాష్ట్రంలోని వరంగల్లు పట్టణంలో 1931 ఆగస్టు 4 న జన్మిచారు. ఉస్మానియా విశ్వవిద్యాలయంలొ ఎం.బి.బి.ఎస్. చదివారు. ఆంధ్రా మెడికల్ కళాశాల నుండి డి.సి.సి., ఎం.డి పట్టాను పొందారు
ఉస్మానియా మెడికల్ కళాశాల, హైదరాబాదు లో తొలుత జనరల్ డాక్టరుగా 1955 నుండి 1958 వరకు పనిచేసారు. 1959-64 మధ్యకాలంలో ట్యూటర్ అండ్ అసిస్టెంట్ ప్రొఫెసరుగానూ, 1965-82 ల మధ్య ఫోరెన్‌సిక్ మెడిసన్ విభాగపు ప్రొఫెసరుగానూ, 1983 - 89 మధ్య ఉస్మానియా మెడికల్ కళాశాల ప్రిన్సిపాలుగా పదవీభాధ్యతలు నిర్వహించి పదవీవిరమణ చేసారు.
అకాడామీ ఆఫ్ మెడికల్ సైన్సెస్, అకాడమీ ఆఫ్ ఫోరెన్‌సిక్ సైన్సెస్ ఆఫ్ ఇండియా, ఇండియన్ అకాడమీ ఆఫ్ మెడికల్ స్పెషాలిటీస్ మొదలగు ప్రసిద్ధ వైద్య సంస్థల ఫెలోషిప్ లను అందుకొని అవిరామ పరిశోధనలు చేసారు. ఆయన దేశస్థాయిలో ఫోరెన్‌సిక్ మెడిసన్ (న్యాయసంబంధ వైద్యం) రంగంలో ఎంతో ప్రామాణికమైన పరిశోధనా గ్రంథాలను వెలువరించిన ఘనత పొందారు. ప్రత్యేక పరిశోధనలు చేసి, ఈ రంగంమీద సాధికారిత పొందిన వారిలో అగ్రగామిగా నిలిచారు. ఆయన జాతీయ అంతర్జాతీయ ప్రముఖ వైద్య పరిశోధనా పత్రికలలో 30 పరిశోధనా పత్రాలను, వైజ్ఞానిక రచనలను వెలువరించాయి.
ఆయనకు పలు గౌరవ పదవులు వచ్చాయి. ఇండియన్ మెడికల్ అసోసియేషన్, అకాడమీ ఆఫ్ మెడికల్ సైన్సెస్, ఇంటర్నేషనల్ మెడికల్ సైన్స్ అకాడమీ మొదలగు ప్రసిద్ధ వైద్య సంస్థలు గౌరవ సభ్యత్వాన్ని అందించి పురస్కారములు యిచ్చాయి. 1990లో విజయశ్రీ అవార్డు, 1986 లో డాక్టర్ బి.సి.రాయ్ నేషనల్ అవార్డు అందుకున్నారు.
సామవేదం శ్రీనివాస శ్రీరామాచారి
సామవేదం శ్రీనివాస శ్రీరామాచారి (1925-2009) వైద్య శాస్త్రవేత్త. ఆయన ఇండియన్ కౌన్సిల్ ఆఫ్ మెడికల్ రీసెర్చ్ యొక్క మొదటి అడిషనల్ డైరక్టరు. ఆయన ఇనిస్టిట్యూట్ ఆఫ్ పాథాలజీలో వ్యవస్థాపక డైరక్టరుగా వ్యవహరించారు.
ఆయన డా.చారి గా ప్రసిద్ధులు. ఆయన జూన్ 25, 1925లో ఆంధ్రప్రదేశ్ రాష్ట్రంలోని విశాఖపట్నంలో జన్మించారు. ఆయన వైద్యశాస్త్రవేత్త మరియు పరిశోధకుడుగా తన జీవితాన్ని అంకితం చేసారు. ఆయన విశాఖపట్నంలోని మెడికల్ కళాశాలలో గ్రాడ్యుయేట్ మరియు పోస్టు గ్రాడ్యుయేట్ విద్యనభ్యసించారు. తరువాత డి.ఎస్.సి ని పాథాలజీలో కూనూర్ లోని న్యూట్రిషనల్ రీసెర్చ్ లాబొరేటరీస్ లో అసిస్టెంట్ రిసెర్చ్ అధికారిగా పనిచేస్తున్నప్పుడు చేసారు. ఆయన 1950లో ఎం.ది అనంతాచారి ప్రొఫెసర్ అధ్వర్యంలొ టాటా లేడీ మెమోరియల్ ట్రస్టు రీసెర్చ్ ఫెలోషిప్ చేసారు. ఆయన 1959లో అమెరికా సంయుక్త రాష్ట్రాలలోని వాషింగ్టన్ డి.సిలో ఆర్మెట్డ్ ఫోర్సెస్ ఇనిస్టిట్యూట్ ఆఫ్ పాథాలజీ వద్ద న్యూరోపాథాలజీలో శిక్షణ కొరకు వెళ్లారు.
కెరీర్ ప్రారంభంలో ఇనిస్టిట్యూట్ ఆఫ్ పాథాలజీకి డైరక్తరు 91965-82) ఉన్నారు. ఇండియన్ కౌన్సిల్ ఆఫ్ మెడికల్ రీసెర్చ్ సంస్థకు డైరక్టరు జనరల్ (1985) వ్యవహరించారు. 1976లో ఇండియన్ నేషనల్ సైన్స్ అకాడమీ ఆఫ్ మెడికల్ సైన్సెస్, ఇండియన్ అకాడమి ఆఫ్ సైన్సెస్, ఆంధ్రప్రదేశ్ అకాడమీ ఆఫ్ మెడికల్ సైన్సెస్, మొదలగు ప్రతిష్టాత్మక సంస్థల ఫెలోషిప్ లను అందుకొని, వైద్యశాస్త్ర పరిశోధనలు చేసారు.
ఆయన డిసెంబరు 23, 2009లో న్యూఢిల్లీలో మరణించారు.
గవ్వా చంద్రారెడ్డి
గవ్వా చంద్రారెడ్డి ప్రముఖ వైద్యులు. ఆయన అంకాలజిస్టు మరియు హెమటాలజిస్టు.
ఆయన తెలంగాణ లోని నల్గొండ జిల్లాలోని మారుమూల గ్రామంలో జన్మించారు. అమెరికాలో స్థిరపడిన వైద్యశాస్త్ర పరిశోధకులు. కేన్సర్ లక్షణాలమీద విశేష పరిశోధనలు చేసారు. అమెరికాలోని టెర్రిహాట్లో వైద్యపరిశోధనాశాలలను నిర్వహిస్తున్నారు. తన తోటి వైద్యులను సంఘటితపరచి పలు సేవా కార్యక్రమాలను చేపడుతున్నారు. అమెరికాలో, స్వదేశంలో కూడా పలు అవార్డులను అందుకున్నారు. డాక్టర్‌రెడ్డి ప్రముఖ క్యాన్సర్‌ వైద్య నిపుణులు. ఆయన గత పన్నెండేళ్ళుగాఆయన ఇండియానాలోని టెర్రి హాట్‌లో ప్రాక్టీసుచేస్తున్నారు. లాస్‌ వేగాస్‌లో సమావేశమైన ఆటాట్రస్టీలు,కార్యవర్గ సభ్యులు డాక్టర్‌ రెడ్డిని ఆటాఅధ్యక్షుడిగా (2005-2007) ఎన్నుకున్నారు.
బెల్‌గ్రేడ్
బెల్‌గ్రేడ్ (Belgrade) అనేది సెర్బియా దేశం యొక్క రాజధాని మరియు అతిపెద్ద నగరం. ఈ నగరం సావా మరియు డానుబే నదుల యొక్క సంగమ ప్రదేశం వద్ద కలదు, ఇక్కడ పానోనియా మైదానం బాల్కన్ ద్వీపకల్పమును కలుస్తుంది. దీని పేరు "వైట్ సిటీ" గా అనువదించబడుతుంది. బెల్గ్రేడ్ నగరం యొక్క నగర ప్రాంతము 1.34 మిలియన్ల జనాభాను కలిగి ఉంది, అయితే 1.65 మిలియన్లకు పైగా ప్రజలు దీని పరిపాలనా పరిధుల్లో నివసిస్తున్నారు.
చలమయ్య గారి పల్లి
చలమయ్య గారి పల్లి చిత్తూరు జిల్లా, కలకడ మండలానికి చెందిన గ్రామము.
కలకడ కూచివారి పల్లి
కలకడ కూచివారి పల్లి చిత్తూరు జిల్లా, కలకడ మండలానికి చెందిన గ్రామము
ఖలేడా జియా
బేగం ఖలేడా జియా (జననం 15 ఆగస్టు 1945), బంగ్లాదేశ్ కు  చెందిన రాజకీయ నాయకురాలు. ఆమె రెండు సార్లు బంగ్లాదేశ్ ప్రధాన మంత్రిగా చేశారు. 1991 నుంచి 1996 వరకు, తిరిగి 2001 నుంచి 2006 వరకు ప్రధానమంత్రిగా పనిచేశారు ఖలేడా. 1991లో ఆమె ప్రధాని అయ్యే నాటికి బంగ్లాదేశ్ దేశ చరిత్రలో ఖలేడానే మొట్టమొదటి మహిళా ప్రధానమంత్రి. ముస్లిం చరిత్రలో పాకిస్థాన్ మాజీ ప్రధాని బెనజిర్ భుట్టో తరువాత రెండో మహిళా ప్రధానిగా చరిత్ర సృష్టించారు ఖలేడా. ఆమె భర్త జియవుర్ రెహమాన్ రాష్ట్రపతిగా ఉండగా, బంగ్లాదేశ్ దేశ తొలి పౌరురాలిగా ఉన్నారు. 70లలో ఖలేడా భర్త రహమాన్ స్థాపించిన బంగ్లాదేశ్ నేషనలిస్ట్ పార్టీకి ఆమే చైర్ పర్సన్ గా వ్యవహరించారు.
1982లో ఆర్మీ చీఫ్ జనరల్ హుస్సేన్ మహమ్మద్ ఇర్షాద్ ఆధ్వర్యంలో జరిగిన మిలట్రీ తిరుగుబాటును అణిచి, తిరిగి ప్రజాస్వామ్యాన్ని నిలిపేందుకు ఆమె ఎంతగానో కృషి చేశారు. దాని ఫలితంగా 1991లో బి.ఎన్.పి గెలుపుతో ఖలేడా ప్రధన మంత్రిగా ఎన్నికయ్యారు. 1996లో కొన్నాళ్ళు కూడా ప్రధానిగా చేశారు. అయితే ఆమె ప్రభుత్వం నిలవలేదు. మళ్ళీ జరిగిన ఎన్నికల్లో అవామీ లీగ్ పార్టీ గెలిచింది. 2001లో మళ్ళీ జరిగిన ఎన్నికల్లో జియా పార్టీనే గెలిచింది. 1991,1996,2001లలో జరిగిన సాధారణ ఎన్నికల్లో ఆమె 5 వేర్వేరు పార్లమెంట్ నియోజకవర్గాల నుంచీ గెలిచారు.
ఫోర్బ్స్ పత్రిక ప్రచురించిన ప్రపంచంలోని 100 మంది అత్యంత శక్తివంతమైన స్త్రీలు జాబితాలో 2004లో 14వ స్థానంలో, 2005లో 29వ స్థానంలో, 2006లో 33వ స్థానంలో నిలిచారు జియా
2006లో ఖలేడా ప్రభుత్వ టర్మ్ పూర్తయ్యాకా, 2007 ఎన్నికలు ఆలస్యమయ్యాయి. జియా, ఆమె కుమారులు అవినీతికి పాల్పడ్డారనే ఆరోపణలతో మిలటరీ ప్రభుత్వాన్ని ఆధీనంలోకి తీసుకుంది.
రెండు దశాబ్దాలుగా ఖలేడాకు ప్రత్యర్ధిగా అవామీ లీగ్ నాయకురాలు షేక్ హసీనా కొనసాగుతున్నారు. ఈ ఇద్దరు స్త్రీలు 1991 నుంచీ మధ్యంతర ప్రధాన మంత్రులుగా ఒకరి తరువాత ఒకరుగా అధికారంలోకి వస్తున్నారు.
నెమలికన్నులు
దార్ల వెంకటేశ్వరరావు రాసిన కవితల సంపుటి. 2016లో ప్రచురించిన ఈ కవితాసంపుటిలో వచన కవితలు, మినీకవితలు ఉన్నాయి.
దార్ల వెంకటేశ్వరరావు ప్రముఖకవిగా, విమర్శకుడుగా ప్రసిద్ధి చెందారు. ఈయన రాసిన సుమారు 44 వచనకవితల సంపుటి పేరు నెమలికన్నులు.ఈ కవితలన్నీ ప్రసిద్ధ దిన, వార ప్రత్రికల్లో ప్రచురితమయ్యాయి. చివరిలో మినీకవితలను ప్రచురించారు. ఈ కవితా సంపుటికి ప్రసిద్ధ చిత్రకారుడు లక్ష్మణ్ ఏలె ముఖచిత్రాన్ని అందించారు. ఈ కవితల్లో కొన్ని కవితలు 2004లో ప్రచురించిన దళితతాత్వికుడు కవితాసంపుటిలో ఉన్నాయి. ఈకవిత్వం గురించి 27మంది ప్రసిద్ధ రచయితలు, కవులు, పరిశోధకులు, విశ్వవిద్యాలయ ఆచార్యులు రాసిన విశ్లేషణాత్మక వ్యాసాలను కూడా ఈ పుస్తకంలోనే ప్రచురించారు. ‘లిప్తకాలస్వప్నం’ పేరుతో ‘దళితతాత్వికుడు’ కవితాసంపుటికి కవి రాసుకున్న ముందుమాటతో పాటు, పరిష్కరణ ప్రతిగా ప్రచురించిన ‘నెమలికన్నులు’ కవితాసంపుటికి ‘పునరుత్థానం’ పేరుతో కవితాత్మకంగా కవితనమాటను రాయడం విశేషం. ఈ కవితాసంపుటిని కవి తన తల్లిదండ్రులు శ్రీమతి పెదనాగమ్మ, శ్రీలంకయ్యలకు అంకితమిచ్చారు. 
దళిత జీవితంలో పాటు, తెలంగాణ ఉద్యమసందర్భంగా కవి తన దృక్పథాన్ని తెలిపేకవితలను కూడా రాశారని ఈ కవితాసంపుటి పరిశీలించినవారికి అర్థమవుతుంది. అలాగే, చివరికి వచ్చేసరికి తాత్వికతతో పాటు, మరణాన్ని స్వచ్ఛందంగా ఆహ్వానిస్తున్న కవిత్వం కనిపిస్తుంది. జీవాత్మ పడుతున్న వేదనను కవిత్వీకరించడం ఈకవితాసంపుటిలో ఒక గుర్తించదగినవిశేషం. ఈ కవితాసంపుటిపై దారిశెట్టి పుష్పిణి అనే పరిశోధకురాలు ‘నెమలికన్నులు కవిత్వం-అభివ్యక్తివైవిధ్యం’ అనే పేరుతో చెన్నైప్రెసిడెన్సికళాశాలలో డా.ఎలిజబెత్ జయ కుమారి గారి పర్యవేక్షణలో ఎం.ఫిల్., పరిశోధన చేస్తున్నారు.
నెమలికన్నులు ముఖచిత్రం గురించి మల్లెగోడ గంగాప్రసాద్ ఫేస్ బుక్ లో ఇలా ఒక పోస్టు రాశారు.
‘‘ఈ నెమలికన్నులు కవితా సంపుటికి అందమైన ఆలోచనాత్మకమైన చిత్రం గీసారు ప్రముఖ చిత్రకారులు ఏలె లక్ష్మణ్ గారు. వీరి ఇద్దరి కలయిక అరుదైనది, ఆలోచనత్మకమైనది.
నెమలికన్నులు కవిత్వం ముఖచిత్రం అంతరార్థం ఇలా అనిపించింది.
తను పుట్టి పెరిగిన గ్రామాన్ని తన తల్లిదండ్రులను తన బాల్యంలోని తన చుట్టూ తిరిగాడిన జనాల భాషని, గోషని పట్టుకున్నాడు. దానిని కవిత్వీకరించాడని ఈ కవిత్వం గురించి దుగ్గనపల్లి ఎజ్రాశాస్త్రి ఆంధ్రప్రభలో సమీక్షించారు. ఈ కవితాసంపుటిలోని ‘‘హాస్టల్లో అమ్మ’’ అనే కవితను Mother in the Hostel! పేరుతో నరేశ్ అన్నెం ఆంగ్లంలోకి అనువదించారు. అది 'the-criterion' అనే అంతర్జాతీయ అంతర్జాల ఆంగ్ల పత్రిక, ఆగస్టు, 2016 సంచికలో ప్రచురితమైంది. ‘‘నెమలికన్నులు’’ కవిత్వం గురించి ఆచార్య పులికొండ సుబ్బాచారి ‘‘మాదిగ కవిత్వపు సరి కొత్త కెరటం’’ శీర్షికతో ఇలా రాశారు. ‘‘మాదిగ కవిత్వపు సరి కొత్త కెరటం’’
దార్ల వెంకటేశ్వరరావు రాసిన ఆత్మకథ పేరు కూడా నెమలికన్నులు.
ప్రియదర్శన్
ప్రియదర్శన్ సోమన్ నాయర్ ప్రముఖ భారతీయ సినీ దర్శకుడు, రచయిత, మరియు నిర్మాత. పలు భారతీయ భాషల్లో 90కి పైగా సినిమాలు తీశాడు. ఎక్కువగా మలయాళం, హిందీ సినిమాలకు దర్శకత్వం వహించాడు. తమిళంలో 6, తెలుగులో రెండు సినిమాలు చేశాడు. ఆయన 1984 లో మలయాళ సినిమాలతో తన కెరీర్ ప్రారంభించినా 2000 దశకంలో ఎక్కువగా హిందీలో సినిమాలు తీశాడు. తెలుగులో ఆయన తీసిన రెండు సినిమాలు నిర్ణయం, గాండీవం.
2007 లో ప్రియదర్శన్ రూపొందించిన తమిళ సినిమా "కాంచీవరం" జాతీయ ఉత్తమ చిత్ర పురస్కారం అందుకుంది. భారత ప్రభుత్వం ఆయనకు 2012 లో పద్మశ్రీ పురస్కారంతో గౌరవించింది.
ప్రియదర్శన్ కేరళ లోని తిరువనంతపురంలో సోమన్ నాయర్, రాజమ్మ దంపతులకు జనవరి 30, 1957న జన్మించాడు. గవర్నమెంట్ మోడల్ స్కూల్లో చదువుకున్నాడు. త్రివేండ్రం విశ్వవిద్యాలయం నుంచి తత్వశాస్త్రంలో ఎం. ఏ పట్టా పుచ్చుకున్నాడు. ఆయన తండ్రి ఓ కళాశాలలో లైబ్రేరియన్ కావడంతో ప్రియదర్శన్ చిన్నప్పటి నుంచి పుస్తకాలు బాగా చదివేవాడు. కళాశాలలో చదివే రోజుల్లో ఆకాశవాణి కోసం చిన్న నాటకాలు, రూపకాలు రాసి పంపేవాడు. మలయాళ దర్శకుడు పి. వేణు సినిమాలు చూసి స్ఫూర్తి పొందేవాడు. మోహన్ లాల్, శ్రీ కుమార్ మొదలైన వారు స్నేహితులుగా ఉండేవారు. అప్పుడే మోహన్ లాల్ సినిమాల్లో ప్రవేశిస్తున్నాడు. స్నేహితులతో కలిసి సినిమాల్లో అవకాశం కోసం చెన్నై వెళ్ళాడు. మోహన్ లాల్ సహాయంతో ప్రియదర్శన్ కొన్ని సినిమాలకు రచనలో సహాయం అందించాడు. వాటిలో కొన్ని విజయం సాధించాయి. కానీ కొన్ని కారణాల వల్ల మళ్ళీ కేరళకు రావలసి వచ్చింది.
1984లో ప్రియదర్శన్ తన స్నేహితులైన సురేష్ కుమార్, సనల్ కుమార్ లతో కలిసి అప్పట్లో మలయాళంలో గిరాకీ ఉన్న నటుడైన శంకర్ సహాయంతో ఓ ప్రముఖ నిర్మాత దగ్గర ఆర్థిక సహాయం పొంది శంకర్, మోహన్ లాల్ హీరోలుగా ఓ సినిమా తీశారు. అలా 1984 లో "పూచక్కోరు మూక్కుత్తు" అనే సినిమాతో ప్రియదర్శన్ దర్శకుడయ్యాడు. అది తక్కువ బడ్జెట్ లో తీసిన ఓ హాస్య సినిమా అయినా ఆశ్చర్యకరమైన రీతిలో విజయం సాధించించి. కేరళలోని కొన్ని థియేటర్లలో వంద రోజులు ఆడింది.
అదే ఊపులో ప్రియదర్శన్ మరి కొన్ని హాస్య సినిమాలు తీసి విజయం సాధించాడు. 1988 సంవత్సరంలో ప్రియదర్శన్ అనేక విజయవంతమైన సినిమాలు రూపొందించాడు. 1991 లో అక్కినేని నాగార్జున "వందనం" అనే మలయాళ సినిమాను తెలుగులో రీమేక్ చేయమని కోరడంతో నిర్ణయం పేరుతో దాన్ని తెలుగులో తీశాడు. 1992 లో తన మలయాళ సినిమా "కిళుక్కమ్" ను హిందీ లో "ముస్కురహత్" పేరుతో హిందీలో రీమేక్ చేయడం ద్వారా బాలీవుడ్ లోకి ప్రవేశించాడు. కానీ ఆ సినిమా పరాజయం పాలైంది. 1993 లో అతను హిందీలో తీసిన "గర్దిష్" మంచి విజయం సాధించడంతో అక్కడ కూడా నిలదొక్కుకున్నాడు. 1994 లో తన రెండో తెలుగు సినిమా నందమూరి బాలకృష్ణతో గాండీవం అనే సినిమా తీశాడు. తెలుగులో ఇప్పటిదాకా ఆయన తీసిన ఆఖరు చిత్రం ఇదే.
ప్రియదర్శన్, మరియు ఆయన రూపొందించిన సినిమాలు రాష్ట్ర, కేంద్ర ప్రభుత్వాల నుంచి అనేక పురస్కారాలు అందుకున్నాయి.
శీను వాసంతి లక్ష్మి
శీను వాసంతి లక్ష్మి 2004 లో ఆర్. పి. పట్నాయక్ హీరోగా వచ్చిన ప్రయోగాత్మక చిత్రం. ఈ సినిమాకు ఆది మూలం "వాసంతియుం లక్ష్మియుం పిన్నే నిజానుం" అనే మలయాళ సినిమా. ఇదే సినిమా తమిళంలో కూడా విక్రం హీరోగా "కాశీ" అనే పేరుతో రీమేక్ చేయబడింది. ఈ సినిమాలో కథా నాయకుడు అంధుడైన ఓ గాయకుడు.
చుట్టూరా కొండలు, పచ్చదనం, సెలయేళ్ళ మధ్య ఓ అందమైన పల్లెటూరు. నది ఒడ్డునే ఓ గుడిసె. అందులో శీను (ఆర్. పి. పట్నాయక్), తండ్రి (నూతన్ ప్రసాద్), తల్లి, మరియు చెల్లెలు వాసంతి (ప్రియ) తో కలిసి నివసిస్తుంటాడు. శీను పుట్టుకతోనే అంధుడు. కానీ అతనికి అద్భుతమైన గాత్రం ఉంటుంది. వీధుల్లో, రోడ్డు పక్కన పాటలు పాడుకుంటూ తన కుటుంబాన్ని పోషిస్తుంటాడు. తండ్రి మాత్రం అతని అంధత్వాన్ని ఎప్పుడూ హేళన చేస్తుంటాడు. వాళ్ళ ఇంటి పక్కనే మాటలు రాని ఓ అమ్మాయి లక్ష్మి (నవనీత్ కౌర్) శీనును ఆరాధిస్తుంటుంది.
గ్రామంలో పెద్ద మనిషి అయిన అప్పలనాయుడు (ప్రకాష్ రాజ్), ఓ మంత్రి కొడుకును, అతని భార్యను వెంటబెట్టుకుని ఆటవిడుపు కోసం ఆ గ్రామానికి వస్తాడు. అప్పల నాయుడంటే ఆ గ్రామంలో శీనుతో సహా అందరికీ మంచి గౌరవం ఉంటుంది. శీను తల్లి కూడా వాళ్ళ భవంతిలోనే పనిమనిషిగా ఉంటుంది. అప్పలనాయుడు సాయంతో శీను ఓ కంటి వైద్యుణ్ణి కలిసి తనకు ఓ దాత, మరియు ధనం సమకూరితే తనకు చూపు వస్తుందని తెలుసుకుంటాడు. అప్పలనాయుడు శస్త్రచికిత్సకు కావలసిన ధనసహాయం చేయడానికి ముందుకు వస్తాడు. లక్ష్మి తన అమాయకత్వంతో తన ఒక కంటిని దానం చేయడానికి సిద్ధ పడుతుంది.
ఓ రోజు అప్పల నాయుడు, మంత్రి కొడుకు వాసంతి, లక్ష్మిని చూసి తమ భవనంలోకి పిలిచి వారిమీద అత్యాచారం చేస్తారు. కానీ వారు ఆ విషయం బయటికి చెబితే శీను ఆపరేషన్ ఆగిపోతుందని ఎవరికీ చెప్పరు. శీను కోసం జరిగిందంతా మరిచిపోయి మామూలుగా ఉండటానికి ప్రయత్నిస్తుంటారు. ఇది అవకాశంగా తీసుకున్న నాయుడు, మంత్రి కొడుకు వారిని మళ్ళీ బంగళాకు రమ్మని ఒత్తిడి చేస్తుంటారు. ఈ విషయాలేమీ తెలియని శీను నాయుడిని గుడ్డిగా నమ్ముతూ తన చెల్లెలి పెళ్ళి కూడా నిర్ణయిస్తాడు. చివరికి శీను అప్పలనాయుడు మోసాన్ని తెలుసుకుంటాడా, తెలుసుకుని ఏం చేస్తాడన్నది మిగతా కథ.
అహ నా పెళ్ళంట (2011 సినిమా)
అహ నా పెళ్ళంట 2011 లో వీరభద్రం దర్శకత్వంలో విడుదలైన ఓ హాస్యభరిత చిత్రం. ఇందులో అల్లరి నరేష్, రీతు బర్మేచా, అనిత ప్రధాన పాత్రలు పోషించగా బ్రహ్మానందం, నాగినీడు, ప్రకాష్ రాజ్, సుబ్బరాజు, సామ్రాట్ తదితరులు ఇతర ముఖ్యపాత్రల్లో నటించారు. రఘు కుంచే సంగీతాన్నందించాడు. ఈ సినిమా రాష్ట్రవ్యాప్తంగా మార్చి 2, 2011 న విడుదలైంది. 48 సెంటర్లలో 50 రోజులు, అన్ని మెయిన్ సెంటర్లలో వంద రోజులు పూర్తి చేసుకుంది. 2011సంవత్సరం మొదటి భాగంలో మిరపకాయ్, అలా మొదలైంది లాంటి సినిమాలతో కలిసి మంచి వసూళ్ళు సాధించింది.
సుబ్రహ్మణ్యం (అల్లరి నరేష్) ఒక తెలివైన, కష్టపడే మనస్తత్వం గల ఓ సాఫ్టువేర్ ఇంజనీరు. అతను తన మామ (ఆహుతి ప్రసాద్) తో కలిసి ఉంటుంటాడు. తన గదిలో బిల్ గేట్స్ ఫోటో పెట్టుకుని ఆయనంత ఎత్తుకు ఎదగాలని కలలు కంటుంటాడు. ఖాళీ సమయంలో తన స్నేహితురాలు మధు (అనిత) తోనూ, సహోద్యోగి బిజీ బాలరాజ్ (బ్రహ్మానందం) తో కాలం గడుపుతుంటాడు. ఒకరోజు రాత్రి బాగా తాగిన మత్తులో ఇంటికి వస్తాడు. లేచి చూసేసరికి తను సంజన (రీతు బర్మేచా) అనే అమ్మయితో కలిసి పడుకుని ఉంటాడు. ఇద్దరూ ఎంత ఆలోచించినా వాళ్ళు అలా ఎందుకు కలిసి పడుకున్నారో అర్థం కాదు. తామిద్దరూ శారీరకంగా కూడా కలిశామని నమ్ముతారు.
కొద్ది రోజులకు సంజన సోదరులు వచ్చి అమాయకురాలైన తమ చెల్లెలు సంజనను పెళ్ళి చేసుకోకపోతే పరిణామాలు తీవ్రంగా ఉంటాయని సుబ్రహ్మణ్యాన్ని హెచ్చరించి వెళతారు. అతను ఎంత ప్రయత్నించినా వాళ్ళ నుంచి, పెళ్ళి నుంచి తప్పించుకోలేక పోతాడు. ఇక విధి లేని పరిస్థితుల్లో బలవంతపు వివాహానికి అంగీకరించగా అతనికి ఆ సోదరుల గురించి ఓ రహస్యం తెలుస్తుంది. వారి గుట్టు తెలిసినా తాను వాళ్ళ మీద ఆధిక్యాన్ని ప్రదర్శించాల్సింది పోయి వాళ్ళ నాటకాల, వెన్నుపోట్లకు లొంగిపోతాడు.
చివరకు సుబ్బు ఎవరిని పెళ్ళి చేసుకున్నాడన్నది మిగతా కథ.ఈ చిత్రంలో పాటలు రఘు కుంచే స్వరపరిచాడు.
ఉమర్జీ అనూరాధ
ఉమర్జీ అనూరాధ తెలుగు సినిమా మరియు జర్నలిజం యొక్క భారతీయ రచయిత్రి. ఆమె భారతదేశంలోని అత్యధిక సర్క్యులేషన్ గల తెలుగు సినిమా పత్రిక అయిన సితార వారపత్రికకు వెండితెర నిర్దేశకులు అనే శీర్షికను అవిరామంగా రాస్తున్నారు. ఆమె ఆలిండియా రేడియో మరియు టెలివిజన్ ఛానళ్ళకు అనేక నాటకాలను రాసారు. ఆమె "పెళ్ళి చేసుకుందాం రా" అనే సీరియల్ ను ఈటీవీ కు, "వైశాలి" సీరియల్ ను జీ తెలుగు ఛానల్ కు మరియు "ఘర్షణ" సీరియల్ ను ఈటీవీ కి రాసారు. ఆమెకు అక్కినేని అభినందన పురస్కారం 2010లో ఉత్తమ సంభాషణా రచయితగా అందుకున్నారు. ఆమె "ఏ మాయ చేశావె" సినిమాకు సూపర్ హిట్ ఫిల్ం వీక్లీ పురస్కారం అందుకున్నారు.
ఆమె మరాఠీ మాట్లాడే మాధ్వా కుటుంబంలో జన్మించింది. ఆమె మామయ్య రైల్వే స్టేషన్ మాస్టరుగా ఉన్నందున కృష్ణా జిల్లా లోని విజయవాడ మరియు గుంటూరు జిల్లాలోని మంగళగిరి ప్రాంతాలలో విద్యాభ్యాసం చేసారు. ఆమె పాఠశాల విద్యార్థినిగా ఉన్నప్పటి నుండి పోస్టు గ్రాడ్యుయేషన్ చేసే వరకు ఆమెకు ఆసక్తి ఉన్న నాటకాలను రచన కొనసాగించారు. ఆమె తల్లిదండ్రులు వేమగంటి సుశీల మరియు జి.నాగరాజన్. ఆమె కొంతకాలం కుప్పురావు శ్రీనివాసరావు అనే రైల్వే స్టేషన్ మాస్టర్ ఇంట్లో పెరిగారు. ఆమె తల్లి వేమగంటి సుశీల కూడా రచయిత్రి మరియు ఆలిండియా రేడియో మద్రాసులో నటి. 
ఆమె తన భర్త శ్రీధర్ కుమార్ తో పాటు ఈనాడు దినపత్రికలో రచనలు చేస్తూ ఉద్యోగ జీవితం ప్రారంభించారు. ఆమె భర్త యొక్క స్క్రీన్ పేరు గౌతం కశ్యప్. ఆయన ఈనాడులో ఫోటో జర్నలిస్టుగా పనిచేసేవాడు. తరువాత ఆయన పి.హెచ్.డి కొరకు సినీ నిర్మాత భారతీరాజా వద్ద చేరాడు. అనూరాధ ఈనాడు దినపత్రికకు మొట్టమొదటి మహిళా స్టాఫ్ రిపోర్టరుగా గుర్తింపబడ్డారు. ఆమె ఈనాడు, తమిళనాడు ఎడిసన్ కు ఇన్‌చార్జ్ భాద్యతలు నిర్వహించారు. తరువాత ఆమె భర్త గౌతం కశ్యప్ రామోజీ ఫిల్మ్‌సిటీలో ఉషాకిరణ్ మువీస్ కొరకు స్క్రిప్ట్ రచయితగా చేరినందున ఆమె హైదరాబాదు బదిలీపై వచ్చారు. ఆమె అనేక ఆర్టికల్స్, కాలమ్స్, వివిధ సినిమా ప్రముఖుల యొక్క చరిత్రలను ఈనాడు సినిమా పేజీలో ప్రచురించడానికి మరియు సితార సినీ పత్రికకు వ్రాసారు. తరువాత ఆమె మహారాష్ట్ర కు డెస్క్ ఇన్‌ఛార్జ్ గా పదోన్నతి పొందారు. ఆమె ముంబై లో ఈనాడు పత్రిక స్థాపించడానికి కృషిచేసారు. ఆమె ఈనాడు ముంబై ఎడిసన్ ప్రారంభ వేడుకలను పర్యవేక్షించారు. ఆమె ఈనాడు పత్రికకు స్టాఫ్ రిపోర్టరుగానూ, సినిమా డెస్క్ ఇన్‌ఛార్జ్ గానూ మరియు మహారాష్ట్ర డెస్క్ ఇన్‌ఛార్జ్ గాను తన సేవలనందించారు.
అనిత
అనిత (జననం: ఏప్రిల్ 14, 1981) ఒక భారతీయ నటి మరియు మోడల్. ఆమె తెలుగు, హిందీ, తమిళ, కన్నడ లాంటి పలు భాషల సినిమాల్లోనూ, సీరియళ్ళలోనూ నటించింది. 2001లో తేజ దర్శకత్వంలో వచ్చిన నువ్వు నేను సినిమా ద్వారా చిత్రరంగానికి పరిచయం అయింది. ఈ సినిమా పలు విభాగాల్లో నంది పురస్కారాలు అందుకుంది.
అనిత ఏప్రిల్ 14, 1981 న ముంబై లో జన్మించింది. అక్టోబరు 14, 2013 న వ్యాపారవేత్త రోహిత్ రెడ్డిని గోవాలో వివాహం చేసుకుంది.
అనిత 2001లో తేజ దర్శకత్వంలో వచ్చిన నువ్వు నేను సినిమా ద్వారా చిత్రరంగానికి పరిచయం అయింది. తరువాత తరుణ్ హీరోగా నటించిన నిన్నే ఇష్టపడ్డాను సినిమాలో రెండో హీరోయిన్ గా నటించింది. తొట్టిగ్యాంగ్ సినిమాలో ఒక హీరోయిన్ గా నటించింది. 2003 లో థ్రిల్లర్ సినిమా "కుచ్ తో హై" ద్వారా హిందీ సినిమా రంగంలోకి ప్రవేశించింది. కళావర్ కింగ్ సినిమాలో ఓ అతిథి నృత్యంలో కనిపించింది.
ఎవర్ యూత్, బోరో ప్లస్, సన్ సిల్క్ లాంటి ఉత్పత్తులకు ప్రచారం చేసింది.
మట్టి ముద్ర (64 మంది కవుల కవిత్వం)
మట్టిముద్ర పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన నాలుగవ పుస్తకం. తెలంగాణ రాష్ట్రంలోని 64 మంది కవుల కవితలను ఇందులో పొందుపరచడం జరిగింది. సమకాలీన 62 మంది కవుల కవిత్వంతో రూపొందించిన ’మట్టిముద్ర’ను కాళోజి నారాయణరావు జయంతి సందర్భంగా 2016, సెప్టెంబరు 9న తెలంగాణ ప్రభుత్వం రవీంద్రభారతిలో ఆవిష్కరించింది.
2016 శ్రీ దుర్ముఖి నామ సంవత్సరం ఉగాది రోజున తెలంగాణ భాషా సాంస్కృతిక శాఖ 9మంది సాహితీవేత్తలతో కమిటీని వేసి, వారి ప్రత్యక్ష పర్యవేక్షణలో ఉగాది కవి సమ్మేళనాన్ని విజయవంతంగా నిర్వహించింది. మామిడి హరికృష్ణ సంపాదకులుగా ఉండగా... డా. ఎస్వీ సత్యనారాయణ డా. రావికంటి వసునందన్, డా. వఝల శివకుమార్, కాసుల ప్రతాపరెడ్డి, అనిశెట్టి రజిత, గోగు శ్యామల, డా. బెల్లి యాదయ్య, డా. కాంచనపల్లి, అన్వర్ వంటివారు సలహా మండలి కమిటీలో ఉన్నారు.
అల్లరి (సినిమా)
అల్లరి 2002 సంవత్సరంలో రవిబాబు దర్శకత్వంలో తక్కువ బడ్జెట్ లో విడుదలై మంచి విజయం సాధించిన చిత్రం. ఈ సినిమాను తమిళంలోకి "కురుంబు" అనే పేరుతో అల్లరి నరేష్ హీరోగానే రీమేక్ చేశారు.
రవి ఓ మధ్య తరగతి కాలేజీ కుర్రాడు. అతని తండ్రి (కోట శ్రీనివాస రావు) ఒక చిన్న వ్యాపారం చేస్తూ కుటుంబాన్ని పోషిస్తుంటాడు. డబ్బులు విషయంలో చాలా ఖచ్చితంగా ఉంటాడు. అదే అపార్టుమెంటు లో నివసించే అపర్ణ అలియాస్ అప్పు (శ్వేత అగర్వాల్) రవికి మంచి స్నేహితురాలు. చిన్నప్పటి నుంచి ఇద్దరూ కలిసి పెరగడం వలన అన్ని పనుల్లో ఒకరికొకరు సహాయం చేసుకుంటారు. ముఖ్యంగా రవికి ఎప్పుడైనా డబ్బు అవసరమైతే అపర్ణ సహాయం చేస్తూ ఉంటుంది. వాళ్ళిద్దరి మధ్య స్నేహం అలానే ఉంటుంది.
అలా ఉండగా రవికి తన పక్కింట్లోకి కొత్తగా వచ్చిన మోడరన్ అమ్మాయి రుచి (నీలాంబరి)ని చూసి ప్రేమలో పడతాడు. రుచి కూడా అతని ఆకర్షణలో పడి అతనిచేత మంచి బహుమతులు కొనిపించుకుంటూ కాలక్షేపం చేస్తుంటుంది. రవి తాను రుచితో ప్రేమలో పడ్డానని తెలుసుకుని ఎవరో రాసినట్లు ప్రేమలేఖ రాసి దాన్ని రుచికి అందజేయమని అప్పుకు ఇస్తాడు. అప్పు ఆ లెటర్ ను తెరిచి చదివి అది మరీ చిన్నపిల్లల రాతలా ఉండటంతో దాన్ని అందంగా తిరగరాసి రుచికి అందజేస్తుంది. రుచి ఆ లెటర్ని చదువుకుని తనను ఎవరో రహస్యంగా ప్రేమిస్తున్నట్లు తెలుసుకుని ఆనందిస్తుంది. ఒకరోజు రవి రుచిని కలుసుకుని ఆ ప్రేమలేఖ రాసింది తనేనని చెప్పడంతో ఇద్దరూ కలిసి చెట్టాపట్టాలేసుకుని తిరుగుతుంటారు.
రుచి చదివేసిన తర్వాత ప్రేమలేఖను జాగ్రత్తగా పెట్టకపోవడం వల్ల వాళ్ళ కుటుంబాల్లో అనేక అనుమానాలకు కారణమవుతుంది. ముఖ్యంగా రుచి నాన్నకూ (చలపతి రావు), రవి అమ్మకు మధ్య సంబంధం ఉన్నట్లు అనుమానిస్తారు. మరో వైపు తన స్నేహితుడు రవి మరో అమ్మాయిని గుడ్డిగా నమ్మి తనతో ప్రేమగా ఉండటం చూసి అపర్ణ లోలోపల బాధ పడుతూ ఉంటుంది. తాను కూడా రవిని ప్రేమిస్తున్నట్లు తెలుసుకుంటుంది. ఒకసారి రుచి తమ ఇంట్లో ఎవరూ లేని సమయంలో రవి తన ఫ్లాట్ కి వస్తే ఒక ప్రత్యేకమైన బహుమతి ఇస్తానని చెబుతుంది. తీరా రవి అక్కడికి వెళ్ళిన తర్వాత అకస్మాత్తుగా రుచి తల్లిదండ్రులు వచ్చేసరికి మరింత గందరగోళం మొదలవుతుంది. చివరికి ఏం జరిగిందో అందరూ తెలుసుకుంటారు. చివర్లో అప్పుకు ఓ మెడికల్ కాలేజీలో సీటొచ్చి అక్కడ నుంచి వెళ్ళిపోబోతుంటుంది. అప్పుడు రవి తాను రాసిన ప్రేమలేఖను మళ్ళీ ఒకసారి చదివి నిజానికి అది రాసింది అపర్ణ అని తెలుసుకుని ఆమె తన పట్ల చూపిన ప్రేమను తెలుసుకుంటాడు. చివరికి రవి తనకి అపర్ణ పట్ల ఉన్న అభిప్రాయాన్ని నిర్మొహమాటంగా వెల్లడించడంతో అపర్ణ అతన్ని క్షమించేస్తుంది.
గిరిజన సహకార సంస్ధ (జిసిసి)
తెలంగాణ, ఆంధ్ర ప్రదేశ్ రాష్ట్రాలలోని అటవీ ప్రాంతాల్లో నివసించే గిరిజనులు అటవీ ఉత్పత్తులపై ఆధారపడి జీవనం కొనసాగిస్తున్నారు. వారిని దళారి వ్యాపారస్తుల నుంచి కాపాడే లక్ష్యంగా ఏర్పాటైన రాజ్యాంగబద్ద సంస్థ గిరిజన సహకార సంస్థ ( జిసిసి ). ఆంధ్ర ప్రదేశ్ ప్రభుత్వం గిరిజన సహకార సంస్థ (జిసిసి)ను 1956లో ఏర్పాటు చేసింది. ఈ సంస్థ ప్రధాన కార్యాలయం విశాఖపట్నంలో ఉంది. ఈ సంస్థకు ప్రస్తుతం ఆకెళ్ళ రవిప్రకాష్ వైస్ చైర్మెన్ మరియు మేనేజింగు డైరెక్టర్. రాష్ట్రంలో జిసిసికి ఏడు డివిజనల్ కార్యాలయాలు ఉన్నాయి. సంస్థ పరిధిలో 25 గిరిజన ప్రాథమిక పరపతి సహకార సంఘాలున్నాయి.
గిరిజనుల నుంచి సేకరించిన తేనె, చింతపండు, నరమామిడి వంటి దాదాపు 26 రకాల చిన్న తరహా అటవీ ఉత్పత్తులను కొనుగోలు చేయడం, విక్రయించడం, ప్రాసెసింగు చేసి ఆ ఉత్పత్తులను మార్కెట్లో వినియోగదార్లకు అందుబాటులోకి తీసుకురావడం వంటి బాధ్యతను గిరిజన సహకార సంస్థ నిర్వహిస్తుంది. సేకరించిన అటవీ, ఇతర ఫలసాయ ఉత్పత్తులను నిల్వ వుంచేందుకు జిసిసికి రాష్ట్రంలో 70 నిల్వ కేంద్రాలు ఉన్నాయి. సేకరించిన ఉత్పత్తులను మార్కెట్ లోకి తీసుకోచ్చేందుకు గాను రాష్ట్రంలో జిసిసి ఆధ్వర్యంలో ఏడు పారిశ్రామిక సముదాయాలు నడుస్తున్నాయి. వీటిలో తయారు చేయబడ్డ పసుపు, కుంకుమ, తేనె, షరబత్, షాంపూలు, సబ్బులు, కాఫీ పొడి వంటి 27 ఉత్పత్తులను రిటైల్ గా ప్రత్యేక ఔట్ లెట్లు, సూపర్ బజార్లు, రైతు బజార్లు, ఆన్ లైన్ల విక్రయాల ద్వారా విక్రయిస్తుంది.
రాష్ట్రంలోని గిరిజన ప్రాంతాల్లో 5500 ఆవాసాల్లో 891 డి.ఆర్.డిపోలను జిసిసి నిర్వహిస్తుంది. వీటి ద్వారా గిరిజనులకు సబ్సిడీ నిత్యావసరాలు జిసిసి సిబ్బంది పంపిణీ చేస్తారు. విశాఖ జిల్లాలో అరకు, చింతపల్లి ప్రాంతాల్లో గిరిజనులు పండించే కాఫీ గింజలను జిసిసి కొనుగోలు చేస్తుంది. వాటిని ఈ వేలం ద్వారా అంతర్జాతీయ మార్కెట్ లో విక్రయించడంతో పాటు అరకు వ్యాలీ, వైశాఖి కాఫీ బ్రాండుల పేరుతో బహిరంగ మార్కెట్లో వినియోగదార్లకి విక్రయిస్తుంది. గిరిజన సహకార సంస్థ గత ఏడాది 1400 మెట్రిక్ టన్నుల కాఫీని గిరిజనుల నుంచి సేకరించి విక్రయాలు జరపడంతో పాటు గిరిజనులకు గిట్టుబాటు ధరను కల్పించింది.
ప్రాణం (సినిమా)
ప్రాణం మల్లి దర్శకత్వంలో పునర్జన్మల ప్రేమకథ నేపథ్యంగా 2003 లో విడుదలైన తెలుగు సినిమా. ఇందులో అల్లరి నరేష్, సదా ప్రధాన పాత్రల్లో నటించారు. మాగంటి బాబు ఈ సినిమాకు నిర్మాతగా వ్యవహరించగా కమలాకర్ సంగీత దర్శకత్వం వహించాడు.
కోస్తా ప్రాంతంలోని ఓ కుగ్రామంలో శివుడు (అల్లరి నరేష్) ఒక తక్కువ కులానికి చెందిన వాడు. పాటలు బాగా పాడగలడు. నాటకాలు వేయగలడు. తన స్నేహ బృందంతో కలిసి ఎప్పుడూ సరదాగా తిరుగుతుంటాడు. కాత్యాయని (సదా) ఒక శుద్ధ బ్రాహ్మణ కుటుంబానికి చెందిన అమ్మాయి. అల్లరి పిల్ల. శివుడిలో కళను చూసి కాత్యాయని అతన్ని ప్రేమిస్తుంది. శివుడు కూడా గ్రామంలో ఉండే కులం కట్టుబాట్లు మరిచి ఆమెతో ప్రేమలో పడతాడు. ఇద్దరూ ఎవరికీ తెలియకుండా చెట్టపట్టాలేసుకుని తిరుగుతుంటారు. సనాతన వాదియైన ఆమె తండ్రి, గ్రామం యొక్క పూజారి, ఎక్కువ కులం వాళ్ళు తక్కువ కులం వాడితో ప్రేమలో పడి గ్రామ కట్టుబాట్లు ఉల్లంఘించారనే నేరంతో వారిద్దరినీ ఆ గ్రామదేవత ఉన్న చెట్టుకు ఉరి తీస్తారు. శివుడి తల్లి నిస్సహాయం అలా చూస్తూ ఉండిపోతుంది. అలా మరణించిన వారిద్దరూ మళ్ళీ పుడతారు. కాత్యాయని ఒక ప్రముఖ రాజకీయ నాయకుడు (బెనర్జీ) చెల్లెలు ఉమగా జన్మిస్తే, శివుడు కాశీ అనే పేరుతో అమెరికాలో పెరిగిన ఓ అనాథగా జన్మిస్తాడు. కాశీ ఓ వీడియో ఆల్బం తయారు చేయడానికి భారతదేశానికి వస్తాడు. తన వీడియోకు కావలసిన అచ్చమైన తెలుగమ్మాయి కోసం వెతుకుతూ ఉమను కనుగొంటాడు. వాళ్ళిద్దరూ మళ్ళీ ప్రేమలో పడతారు. కానీ ఆమె అన్న మాత్రం ఆమెను తన అక్క కొడుక్కిచ్చి (షఫీ) పెళ్ళి చేయాలని చేస్తుంటాడు.
ఉమ, కాశీ ఇద్దరూ వైజాగ్ నుంచి తప్పించుకుని ఆశ్చర్యంగా తమ పూర్వ జన్మలో గ్రామాన్ని చేరుకుంటారు. కొన్ని ఆధారాలను బట్టి ఆ ఊర్లో వాళ్ళు వాళ్ళను శివుడు, కాత్యాయనిగా గుర్తిస్తారు. అక్కడికి వచ్చిన తమ పెద్దలను ఎదిరించి ఉమ, కాశీ ఎలా ఒకటయ్యారనేది మిగతా కథ.ఈ సినిమాకు కమలాకర్ సంగీత దర్శకత్వం వహించగా, సాయి శ్రీహర్ష, సుద్దాల అశోక్ తేజ, ఇ. ఎస్. మూర్తి పాటలు రాశారు. "నిండు నూరేళ్ళ సావాసం" అనే పాటతో గాయని గోపిక పూర్ణిమకు మంచి పేరు వచ్చింది.
శ్రీరాజ్ గిన్నె
శ్రీరాజ్ గిన్న (ఆంగ్లం:Sriraj Ginne) (జ. 1946 నవంబరు 22), భారతదేశంలోని ఆంధ్రప్రదేశ్ సినిమా పరిశ్రమలో సంభాషణా రచయిత. ఆయన స్క్రిప్ట్ రాసిన చిత్రాలలో ముఖ్యమైనవి కలికాలం, సూరిగాడు మరియు ప్రేమిస్తే. ఆయన తెలుగు టెలివిజన్ సీరియళ్ళు కూడా రాస్తుంటారు. వాతిలో స్నేహ ముఖ్యమైనది. ఆయన లఘు కథలు, నాటకాలు మరియు లఘు నాటకాలు మరియు అనువాదాలు చేస్తూంటారు.
శ్రీరాజ్ లఘు కథా రచయితగా పసిద్ధుడు. ఆయన సుమారు 100 కథలు వ్రాసాడు. అందుకో కొన్ని ఆంగ్లం, కన్నడం, ఒరియా మరియు హిందీ భాషల్లోఅనువాదమైనాయి. కొన్ని ప్రముఖ జర్నల్స్ లో ప్రచురితమైనాయి. ఆయన రాసిన "కాలధర్మం" అనే నాటకం బెంగళూరులో జరిగిన అఖిల భారత తెలుగు మహాసభలలో ప్రదర్శించబడింది. ఆయన 15 నాటకాలు మరియు 25 లఘు నాటకాలు రచించారు. యివి ఆకాశవాణి మరియు స్నేహ టెలివిజన్ లలో ప్రసారమైనాయి. ఆయన 15 తెలుగు సినిమాలకు సంభాషణలు రాసాడు. వాటిలో "కలికాలం", "సూరిగాడు" (1993లో ఇండియన్ పనోరమలో ఉత్తమ చిత్రంగా ర్యాండు పొందబడినది అంరియు అదే సంవత్సరం చైనా ఫిల్ం ఫెస్ట్ లో ఎంపికైనది), "ప్రేమించు" (2001లో బంగారు నంది పురస్కారం పొందినది), "రాజేశ్వరి కళ్యాణం", "అక్కా బాగున్నావా" ముఖ్యమైనవి.
ప్రెంనగర్
ప్రెంనగర్ కరీంనగర్ జిల్లా, ముత్తారం (మహాదేవపూర్) మండలానికి చెందిన గ్రామము
నేను (సినిమా)
నేను ఇ. సత్తిబాబు దర్శకత్వంలో 2004 లో విడుదలైన సినిమా. ఇందులో అల్లరి నరేష్, వేద, అభిషేక్ ప్రధాన పాత్రల్లో నటించారు. ఇది తమిళంలో ధనుష్, సోనియా అగర్వాల్ నాయకా, నాయికలుగా మంచి విజయం సాధించిన "కాదల్ కొండేన్" సినిమాకు పునర్నిర్మాణం.
వినోద్ (అల్లరి నరేష్) ఒక అనాథ. అతన్ని ఓ చర్చి ఫాదర్ (పరుచూరి వెంకటేశ్వర రావు) పెంచి పెద్ద చేస్తాడు. అతను ఓ అంతర్ముఖుడు కానీ మంచి తెలివైన వాడు. అతనికిష్టం లేకపోయినా ఫాదర్ బలవంతం మీద వైజాగ్ లోని ఓ ఇంజనీరింగ్ కాలేజీలో చేరతాడు. అక్కడ అందరికంటే ఇతను భిన్నంగా ఉంటాడు. అతని తరగతిలో అందరూ వేరుగా చూసినా దివ్య (వేద) అనే అమ్మాయి మాత్రం అతనంటే జాలి చూపిస్తుంటుంది. వినోద్ నెమ్మదిగా ఆమెతో స్నేహం చేస్తాడు. నెమ్మదిగా ఆమె పట్ల అతని స్నేహం ప్రేమగా మారుతుంది కానీ ఆమె మాత్రం అతన్ని స్నేహితుడుగానే భావిస్తుంటుంది. కానీ అతను మాత్రం ఆమెను ప్రేమిస్తూనే ఉంటాడు. అలా ఉండగా ఆమె తమ క్లాసులో అభి (అభిషేక్) ను ప్రేమిస్తున్న విషయం తెలుసుకుంటాడు.
దివ్య తండ్రికి అభితో ఆమె ప్రేమను గురించి తెలిసి ఆమెను తీవ్రంగా హెచ్చరింది. ఇంట్లోనే బంధిస్తాడు. కానే వినోద్ వేసుకోవడానికి పాత బట్టలకోసమని వాళ్ళ ఇంటికి వస్తాడు. ఆయన జాలిపడి ఇంట్లోకి పంపించగానే దివ్యను తీసుకుని పారిపోతాడు. దివ్యకు మాత్రం ఆమెను అడవిలో అభి దగ్గరకు తీసుకుళుతున్నానని చెబుతాడు. వినోద్ ఆ అడవిలోనే ఆమెను తనను ప్రేమించుకునేలా చేయడానికి ఓ రహస్య ప్రదేశం సిద్ధం చేసుకుని ఉంటాడు. ఆమె ఎన్నిసార్లు అడిగినా అభి ఇంకా వస్తాడని మాటలు చెబుతూ ఆమెను తనతోనే ఉంచుకుంటాడు. అలా ఒక రోజు తన బాధాకరమైన గతాన్ని దివ్యతో చెబుతాడు. తాను చిన్నప్పుడే ఎలా అనాథ అయిందీ, తనను ఓ బానిసగా ఎలా పనిచేయించుకున్నదీ చెబుతాడు. ఒకరోజు ఆ వెట్టిచాకిరీ గురించి అతను తిరగబడితే అతన్ని చితకబాది అక్కడే బంధిస్తారు. అతని స్నేహితురాలి మీద అత్యాచారం చేసి చంపేస్తారు. అక్కడ నుంచి ఎలాగోలా తప్పించుకుని చర్చి ఫాదర్ దగ్గర చేరతాడు.
దివ్య అతని గతాన్ని విని చలించిపోతుంది. అదే సమయానికి అభి పోలీసుల్ని తీసుకుని అక్కడికి వస్తాడు. వినోద్ ఆహారం సంపాదించుకుని రావడానికి బయటికి వెళ్ళగా అభి, పోలీసులు ఆమెను కలిసి వినోద్ నిజానికి ఓ మానసిక రోగి అని చెప్పడానికి ప్రయత్నిస్తారు. కానీ ఆమె మాత్రం అతను ఇన్ని రోజులు తనతో ఉన్నా మంచివాడిలానే ప్రవర్తించాడని వాళ్ళు చెప్పిన విషయాన్ని కొట్టిపడేస్తుంది. పోలీసులు అక్కడికి వచ్చారని తెలియగానే వినోద్ వారి మీద మూకుమ్ముడి హింసాకాండ మొదలుపెడతాడు. ఒక పోలీసు కానిస్టేబుల్ ను కాల్చి చంపడంతో దాక్కున్న వారందరూ బయటికి వచ్చేస్తారు. పోలీసు ఇన్స్పెక్టరు, అభి నుంచి దివ్యను తప్పించి మళ్ళీ తనుండే స్థావరానికి తీసుకొచ్చేస్తాడు.
దివ్యకు అతని హింసా ప్రవృత్తి అర్థం అవుతుంది. కానీ వినోద్ మాత్రం ఆమె తనతో ఉంటే చాలని వేడుకుంటూ ఉంటాడు. కానీ దివ్య అతన్ని కేవలం స్నేహితుడిగా భావించి అతన్ని జీవిత భాగస్వామిగా అంగీకరించదు. అప్పుడే అభికి తెలివొచ్చి వినోద్ మీద దాడి చేసి దివ్యను రక్షిస్తాడు. వాళ్ళిద్దరి మద్య పోరాటం మొదలవుతుంది. పోరాటంలో ముగ్గురూ కలిసి ఓ కొండ శిఖరానికి వేళ్ళాడుతూ ఉంటారు. దివ్య ఒక చెట్టు కొమ్మను గట్టిగా పట్టుకుంటే వినోద్, అభిలు ఆమె చెరొక చేతిని పట్టుకుని వేళ్ళాడుతూ ఉంటారు. ఆమె బతకాలంటే తన స్నేహితుడు, ప్రేమికుల్లో ఎవరో ఒకరిని వదిలేయాల్సిన పరిస్థితి వస్తుంది. అభి ఎంత ప్రాధేయపడినా దివ్యకు మాత్రం వినోద్ ను వదిలేయాలంటే మనసు ఒప్పదు. చివరికి వినోద్ నవ్వుతూ తానే ఆమె చేతిని వదిలేసి లోయలో పడి మరణించడంతో కథ ముగుస్తుంది.
బ్రహ్మర్షి హుస్సేన్ షా
హుస్సేన్ షా (సెప్టెంబరు 9, 1905 – సెప్టెబరు 24, 1981) పిఠాపురం లోని శ్రీ విశ్వవిజ్ఞాన ఆధ్యాత్మిక పీఠానికి ఏడవ పీఠాధిపతి. ఆయన తూర్పు గోదావరి జిల్లా లోని పిఠాపురం లో జన్మించాడు. ఆయన తండ్రి కవిశేఖర డా. ఉమర్ అలీషా సద్గురు తరువాత పీఠాధిపతి. ఆయన పిఠాపురంలో ప్రాథమిక విద్యను అభ్యసించి మచిలీపట్నం లోని నేషనల్ కాలేజీలో ఫైనల్ ఆర్ట్స్ పూర్తిచేసాడు. ఆయన తెలుగు, అరబిక్, ఉర్ధూ, పర్షియన్ మరియు సంస్కృత భాషలలో పండితుడు.
షా మరియు ఆయన భార్య అజీమున్నీసా బేగం లకు నలుగురు కుమారులు మరియు నలుగురు కుమార్తెలు. ఆయన పీఠాధిపతి కావడానికి పూర్వం వ్యవసాయం చేసేవాడు. జ్ఞానాన్ని సముపార్జించిన తరువాత ఆయన మూలికా ఔషథం "దేవదారు" ను కనుగొన్నాడు.
హుస్సేన్ షా ఫిబ్రవరి 10, 1945 నుండి పీఠం యొక్క తత్వాన్ని ప్రచారం ప్రారంభించాడు. ఆయన అనేక ఆధ్యాత్మిక సందేశాలను అనేక గ్రామలలోనూ మరియు ఆంధ్ర ప్రదేశ్ లోని పట్టణాలలోనూ ప్రచారంచేసి భక్తి యోగాన్ని మరియు జ్ఞానయోగాన్ని అందించారు. ఆయన ఆంధ్రప్రదేశ్ లోని పిఠాపురంలో మరణించాడు.
ఆయన ప్రముఖ తాత్వికుడు. ఆయన తత్వాన్ని "షా తత్వం" గా అభివర్ణిస్తారు.
సీత (నటి)
సీత ఒక దక్షిణ భారతీయ సినీ నటి మరియు నిర్మాత. తెలుగు, తమిళ, మలయాళ, కన్నడ చిత్రాలలో పనిచేసింది. సీత 1985 లో హీరోయిన్ గా తన కెరీర్ ను ప్రారంభించింది. 1985 నుంచి 1990 దాకా ప్రముఖ కథానాయికల్లో ఒకటిగా కొనసాగింది. ఆడదే ఆధారం చిత్రానికి గాను ఆమెకు నంది పురస్కారం లభించింది. మరల 2002 లో "మారన్" అనే తమిళ సినిమాతో పునరాగమనం చేసింది. 2004 లో తమిళ సినిమా "రైటా తప్పా" అనే సినిమాకు గాను తమిళనాడు రాష్ట్ర ఉత్తమ సహాయనటి పురస్కారం అందుకుంది.
సీత తండ్రి స్వస్థలం విజయనగరం జిల్లా, బొబ్బిలి. సీత చిన్నప్పుడే ఆమె తండ్రి మోహన్ బాబు మెడికల్ రెప్రెజెంటేటివ్ గా చెన్నైలో స్థిరపడ్డాడు. మోహన్ బాబు సినిమాల్లో నటుడిగా చిన్న చిన్న పాత్రల్లో నటిస్తుండేవాడు. సీత మోహన్ బాబు, చంద్రావతి దంపతులకు 1964లో చెన్నైలో జన్మించింది. ఆమెకు పాండు, దుష్యంత్ అనే ఇరువురు సోదరులున్నారు. సీత నటుడు పార్థిబన్ తో ప్రేమలో పడి 1990లో అతన్ని వివాహం చేసుకుంది. వారికి అభినయ, కీర్తన అనే ఇద్దరు కూతుర్లు, రాఖీ అనే దత్తపుత్రుడు ఉన్నారు. కీర్తన మణిరత్నం దర్శకత్వంలో వచ్చిన అమృత అనే సినిమాలో నటించింది. ఆమెకు ఈ సినిమాలో నటనకుగాను ఉత్తమ బాలనటిగా జాతీయ పురస్కారం లభించింది. ఖాళీ సమయాల్లో ఆమె తంజావూరు పెయింటింగ్స్ వేస్తుంటుంది. ఆమె కుమార్తె అభినయకు కూడా ఈ చిత్రకళలో ప్రవేశం ఉంది.
2001 లో ఆమె వ్యక్తిగత కారణాల వలన పార్థిబన్ నుంచి విడిపోయింది. 2010 లో టీవీ నటుడు సతీష్ ను వివాహం చేసుకున్నది.
సీత 1985 లో తమిళ సినిమాలతో తన కెరీర్ ప్రారంభించింది. ఐదు సంవత్సరాల పాటు హీరోయిన్ గా పలు తమిళ, తెలుగు సినిమాల్లో నటించింది. ముద్దుల మావయ్య సినిమాలో ఆమె హీరో బాలకృష్ణ చెల్లెలుగా నటించింది. ఈ పాత్ర ద్వారా ఆమెకు తెలుగు ప్రేక్షకుల్లో మంచి గుర్తింపు లభించింది. పార్థిబన్ ను వివాహం చేసుకున్న తర్వాత నటనలో విరామం తీసుకుంది. మళ్లీ 2002 నుంచి సహాయ పాత్రల్లో నటిస్తూ వస్తున్నది. ఇంద్ర, సంబరం, గంగోత్రి, సింహాద్రి, బన్నీ, వాన, అతడే ఒక సైన్యం లాంటి సినిమాల్లో చెప్పుకోదగ్గ పాత్రలు పోషించింది.
కె.కె.మీనన్
కానేటి కృష్ణమీనన్ (1942 - 2012) (కె.కె.మీనన్ ) తెలుగు రచయిత. ఆయన సుమారు 80 లఘు కథలు మరియు 6 నవలలు రాసాడు. ఆయన రాసిన అనేక కథలు వివిధ భాషలలోనికి అనువాదమయ్యాయి.
కె.కె.మీనన్ హైదరాబాదు లోని అకౌంటెంట్ జనరల్ కార్యాలయంలో ఉద్యోగిగా పనిచేసాడు. ఆయన తూర్పు గోదావరి జిల్లా లోని రామరాజులంక గ్రామంలో జన్మించాడు. ఆయన సెకండరీ విద్యను రాజోలు లోనూ, గ్రాడ్యుయేషన్ నూ భీమవరం లోనూ పూర్తిచేసడు. తరువాత నాగపూర్ విశ్వవిద్యాలయంలో ఆర్థిక శాస్త్రంలో ఎం.ఎ చేసాడు.
అయన లఘు కథలను తాను 9వ తరగతి చదువుతున్నప్పుడే రాయడం ప్రారంభించాడు. ఆయన ఉపాధ్యాయుడు కందుకూరి రామభద్రం ప్రముఖ రచయిత అయినందున మీనన్ ను రచనా వ్యాసంగంపై ప్రోత్సహించాడు. ఆయన్ రాసిన ఒక రచనకు పురస్కారం లభించడంతో ఆయన రచనలను ఉత్సాహభరితంగా కొనసాగించాడు.
మీనన్ రచనలు మరియు భావజాలాలు ప్రసిద్ధ రచయితలైన శ్రీశ్రీ, ఆత్రేయ, గుడిపాటి వెంకట చలం, మరియు కాళీపట్నం రామారావు వంటి వారు ప్రభావితులైనారు
మీనన్ యొక్క మొదటి కథ "ప్రజామంత్ర" అనే బెంగళూరు పత్రికలో ప్రచురితమైనది. అప్పుడు ఆయన 12వ తరగతి చదువుతున్నాడు.
1974నుండి ఆయన లఘు కథలు వివిధ వార, దిన పత్రికల్లో ప్రచురితమవుతూనే ఉన్నాయి.
1977లో మొదటి నవల "బకి బతుకులు" [[విశాలాంధ్ర]] పత్రికలో ప్రచురితమైనది. ఆ నవల మరల 1994లో అదే పబ్లిషర్స్ చే తిరిగి ప్రచురితమైనది.
1979లో "ఇది స్ట్రీకింగ్ కాదు" అనే లఘు కథాల్ సంపుటిని వెలువరించాడు. 1996లో "పులి కూడు" " ప్రచురితమైనది.
ఆయన రాసిన ఎనిమిది కథలు డా. భీమ్‌సేన్ నిర్మల్ చే [[హిందీ]]లో అనువాదం చేయబడినవి. అందులో ఒక కథ "ద్వారం" [[పంజాబీ]] భాషలో అనువాదం చేయబడింది.
ఆయన యామినీ వేరేంధ్రనాథ్ తో కలసి "రంగుల నీడ" రచించాడు.
మీనన్ యొక్క రచనలు సాధారణంగా సమకాలీన సమాజిక ఆర్థిక వ్యవస్థలపై ప్రతిబించే విధంగా ఉందేవి. అందులోని పాత్రలు సమాజంలో పేద ప్రజలు.
ఆయన సర్ రాబర్ట్ ఎడ్వర్డ్స్ మరియు డా. పాట్రిక్ స్టెప్టో ద్వారా రచించబడిన "మేటర్ ఆఫ్ లైఫ్" తో ప్రభావిడుడై, "క్రతువు" ను రచించాడు. అది ఆయనకు బహుమఖ రచయితగా గుర్తింపు తెచ్చింది.
తెలుగు సాహిత్యంలోని సైన్స్ ఫిక్షన్ విభాగంలో పి.హెచ్.డి చేయు వారికి ఈ "క్రతువు" నవల ఎంపికయింది.
ఒక సంధర్భంలో ప్రముఖ రచయిత [[మధురాంతకం రాజారాం]] "గత 25 సంవత్సరాలలో క్రతువు వంటి నవల వంటి నవలను నేను చూడలేదు" అని అభివర్ణించాడు.
2014లో ఈ నవల జి.ప్రేమేశ్వర్ చే హిందీలో అనువాదం చేయబడినది.
1993లో ఏటుకూరు వెంకటనరసయ్య మెమోరియల్ పురస్కారం [[తెలుగు విశ్వవిద్యాలయం]] నుండి లభించింది. 
[[File:Arudra felicitating Mr.Menon.jpg|thumb|right|Aarudra felicitating Mr. Menon]]
ఆయన రాజీలు వద్ద మారుమూల పల్లె ఐన [[దిండి]]లో వెంకటమ్మ మరియు తాతయ్య దంపతులకు జన్మించాడు. ఆయన తన నలుగురు సహోదరులలో పెద్దవాడు. చిన్నతనంలో ఆయన తన పిన్ని సతమ్మ మరియు స్రీ జేమ్స్ లచే పెంచుకోబడ్డాడు. అందువలన రామరాజు లంక లో పెరిగాడు. తన బాల్యమంతా రామరాజు లంకలోనే గడిపాడు. ఆయనకు ఇద్దరు సోదరీమణులు మరియు ఇద్దరు సోదరులు. ఆయన జూన్ 19, 1963లో సిరోరత్నమ్మను వివాహమాడాడు. 1965లో [[హైదరాబాదు]] లోని [[ఎ.జి]]. [[ఆఫీసు]]లో ఉద్యోగంలో చేరాడు. ఆయనకు ఇద్దరు పిల్లలు. కుమార్తె డా.అపర్ణ నేత్ర వైద్యురాలు మరియు కుమారుడు వంశీ [[బహ్రేయిన్]] లో నివసిస్తున్నాడు. మీనన్ రంజనీ (సాహితీ సంస్థ) లో క్రియాశీలక సభ్యుడు. ఆయన అనేక సాహిత్య కార్యక్రమాలలో పాల్గొనాడు. 2005లో [[పార్కిన్‌సన్]] వ్యాధితో బాధపడి ఆగస్టు 1, 2012 న మరణించాడు.
[[Category:1942 జననాలు]]
[[Category:2012 మరణాలు]]
[[Category:తెలుగు రచయితలు]]
అతడే ఒక సైన్యం
అతడే ఒక సైన్యం ఎస్. వి. కృష్ణారెడ్డి దర్శకత్వంలో 2004 లో విడుదలైన సినిమా. కె. అచ్చిరెడ్డి ఈ సినిమాను ఎస్. వి. కె. ఫిలింస్ బ్యానర్ పై నిర్మించాడు.
సహకార బ్యాంకుల మోసాల నేపథ్యంలో అల్లుకున్న కథ ఇది. నిజాయితీ గల ఓ బ్యాంకు మేనేజరును ఆ బ్యాంకు యజమానులు మోసం చేసి చంపడంతో అతని తమ్ముడు తన తెలివి తేటలతో వారి మోసాన్ని బయటపెట్టి తన అన్న మీద పడ్డ మచ్చను చెరిపివేయడం, ఖాతాదారులకు న్యాయం చేకూర్చడం స్థూలంగా ఈ చిత్ర కథ.
ప్రకాష్ రావు (ప్రకాష్ రాజ్) గుడ్ లక్ కోపరేటివ్ బ్యాంకు యజమాని. ఆ బ్యాంకు వినియోగదారుల నుంచి కోట్ల రూపాయల డబ్బు డిపాజిట్లు సేకరిస్తుంది. కీలక సమయంలో బ్యాంకు మేనేజరు రాఘవరావు (సుమన్) తప్పిదం వల్ల బ్యాంకు దివాలా తీస్తుంది. నిజానికి ఆ బ్యాంకు చైర్మన్ ప్రకాష్ రావు, మరియు అతని అనుచరులు సొమ్మును తనకిష్టం వచ్చినట్లుగా ఖర్చు పెట్టుకుని అంతా పోగొట్టేస్తారు. బాధ్యత గల ఉద్యోగియైన రాఘవరావు జరిగిన అన్యాయాన్ని తెలుసుకుని వారి మీద తిరగబడతాడు. పోలీసులకు తెలియజేయక ముందే విలన్ గ్యాంగు రాఘవ రావు కుటుంబాన్ని అడ్డుపెట్టుకుని చంపి దాన్ని అత్మహత్యగా చిత్రీకరించి బ్యాంకు దివాలాకు అతనే కారణమని జనాల్ని నమ్మిస్తాడు.
చంటి అలియాస్ శ్రీధర్ (జగపతి బాబు) రాఘవరావు తమ్ముడు. అన్నయ్య క్రమశిక్షణలో పెరుగుతాడు. పదిమందికి సాయం చేయడం ఎలాగో అన్నయ్య నుంచి నేర్చుకుంటాడు. జర్మనీలో ఉండి చదువుకుంటూ ఉంటాడు. జరిగిన ప్రమాదం తెలుసుకుని ఉన్నపళంగా భారతదేశానికి వస్తాడు. జరిగిన ఘోరానికి కారణం ప్రకాష్ రావు మరియు అతని భాగస్వాముల పనే అని తెలుసుకుంటాడు. తనలాగా మోసపోయిన కొంతమందిని తనతో చేర్చుకుని ప్రకాష్ రావును తెలివిగా దెబ్బ కొడతాడు. అతని ఆస్తులన్నీ కొట్టేసి నష్టపోయిన వినియోగదార్లకు పంచిపెడతాడు. ప్రకాష్ రావును తప్పు ఒప్పుకొనేలా చేసి తన అన్నయ్య మీదున్న అపవాదును తుడిచివేయడంతో కథ ముగుస్తుంది.
చెరువు ఆంజనేయశాస్త్రి
చెరువు ఆంజనేయశాస్త్రి ఒక తెలుగు సినీ గేయ రచయిత. ఇతడు 1926, డిసెంబరు 3వ తేదీన జన్మించాడు. గుంటూరు జిల్లా, కొల్లూరు ఇతని స్వగ్రామం. ఇతడు ఉపాధ్యాయునిగా వృత్తిని స్వీకరించాడు. రంగస్థలానికి, ఆకాశవాణికి అనేక నాటికలను, నాటకాలను వ్రాశాడు. "వసంతవీణ", "కన్నె సుభద్ర", "పావన గంగ" అనే సంగీత రూపకాలు రేడియోలో ప్రసారమయ్యాయి. కార్తీక్ అనే కలం పేరుతో రచనలు చేశాడు. 1991, మార్చి 24న ఇతడు తనువు చాలించాడు.
ఇతడు సతీ సుకన్య చిత్రానికి పద్యాలను వ్రాయడం ద్వారా చిత్రసీమలో ప్రవేశించి ఎక్కువ కాలం సహాయ దర్శకుడిగా పనిచేశాడు. 
ఇతడు రచించిన కొన్ని సినిమా పాటలు:
జిన్‌పింగ్-I డ్యామ్‌
జిన్‌పింగ్-I డ్యామ్‌ (Jinping-I Dam) అనేది లియాంగ్షన్, సిచువాన్, చైనాలో యలోంగ్ నది యొక్క "జిన్‌పింగ్ బెండ్"పై ఉన్న ఒక పొడవైన ఆర్చ్ ఆనకట్ట. ఈ ఆనకట్ట జిన్‌పింగ్-I హైడ్రోపవర్ స్టేషన్ లేదా జిన్‌పింగ్ ఫస్ట్ కాస్కేడ్ గా కూడా బాగా ప్రసిద్ధి చెందింది. ఈ ప్రాజెక్టు నిర్మాణం 2005 లో ప్రారంభమైంది మరియు 2014 లో పూర్తయ్యింది. దీని పవర్ స్టేషన్ 3,600 మెగావాట్ల సామర్థ్యమును కలిగి ఉంది. ఈ పవర్ స్టేషన్ సప్లయింగ్ ప్రపంచంలోనే అత్యంత ఎత్తైన 305 మీటర్ల ఎత్తు ఆర్చ్ డ్యామ్‌ చే రూపొందించిన ఒక జలాశయం.